می 19, 2021 – رادیو ده‌نگی ئازادی و یه‌كسانی\nنوقم بوونی زیاد لە 50 پەناخواز لە قەراغ ئاوەکانی وڵاتی تونێس\nوەزارەتی بەرگری تونێس، رۆژی سێشەممە 28ی مانگی گوڵان، هەواڵی نوقم بوونی زیاد لە 50 پەناخوازی لە ساحلی ئەو وڵاتەی بڵاو کردەوە. وتەبێژی وەزارەتی بەرگری تونێس رایگەیاندووە، بەلەمی هەڵگری پەناخوازان رۆژی دووشەممە لە نزیک بەندەری “سەفاقس” وەرگەڕاوە و لە ئاو دا نوقم بووە و بە هۆیەوە زیاد لە 50 کەس گیانیان لە دەست داوە و 33 کەسیش بە نیوە گیانی لە ئاو هێنراونەتە دەرێ. شوناسی پەناخوازن هێشتا روون نییە. شایانی باسە کە لە دوو مانگی رابردوو دا زیاد لە 5 جار لە ئاوەکانی دەریای مەدیتەرانە لە سنووری وڵاتانی لیبی و تونێس، پەناخوازان تووشی رووداوی لەو شێوەیە هاتوون و بە دەیان کەس بوون بە قوربانی.\nگیان لەدەست دانی دەیان کەس بە هۆی لافاوی بەخوڕ لە هێندوستان\nبە هۆی هاتنی سێڵاوێکی بە خوڕ لە دوانیوەڕی رۆژی دووشەممە و بەرەبەیانی سێشەممە دەیان کەس لە ئیالەتی “گوۆجەرات“ی هێندووستان لە ئاو دا نوقم بوون و گیانیان لە دەست دا. رێکخراوی کەش ناسی هێندووستان رایگەیاندووە، لافاو لە ئیالەتی “گۆجەرات” لە رۆژئاوای ئەو وڵاتە هەزاران کەسی بێ کاشانە کردووە و دەیان کەس گیانیان لە دەست داوە و زیاد لە سەد کەسیش بێ سەروشوێن بوون.\nسه‌دان كه‌س له چالاكانی كرێكاری بۆ مه‌حكووم كردنی به‌ندكرانی “مه‌حموودی ساڵحی” و “عۆسمان ئیسماعیلی”\nكۆمه‌ڵێك له كرێكاران، چالاكانی مه‌ده‌نی و كرێكاری به بڵاو كردنه‌وه‌ی به‌یانییه‌یه‌ك، ده‌ستبه‌سه‌ر كردنی دوو چالاكی به‌ناو بانگی كرێكاری شاری سه‌قز، “مه‌حموودی ساڵحی” و “عۆسمان ئیسماعیلی“یان له لایه‌ن هێزه‌كانی ڕژیمه‌وه مه‌حكووم كرد. له به‌شێك له‌م به‌یانییه هاتووه كه ” ئێمه به واژووكردنی ئه‌م به‌یانییه‌یه هاوكات له‌گه‌ڵ مه‌حكووم كردنی ئه‌م ئیقدامه‌ی ده‌زگا ئه‌منییه‌كانی ڕژیم، هاوده‌نگ له‌گه‌ڵ ئه‌م چالاكانه ڕایده‌گه‌ینین: داكۆكی له مافه‌كانی چینی كرێكار له به‌رانبه‌ر خاوه‌نكار و ده‌وڵه‌ته‌وه، مافی سه‌ره‌كی كرێكارانه و كه‌س ناتوانێت ئه‌م مافه‌یان لێ زه‌وت كات. ده‌وڵه‌ت وه‌كوو گه‌وره‌ترین خاوه‌نكار هۆكاری سه‌ره‌كی باروودۆخی دژوار و مه‌عیشه‌تی كرێكارانه به جۆرێك كه هه‌ناسه‌ی له كرێكاران بڕیوه. ئیمه له ئه‌م باوه‌ڕه‌داین كه چینی كرێكار ئه‌بێ له ئاستی سه‌رانسه‌ری خۆی ڕێكبخات. له كۆتاییدا خوازیاری ئازادی ده‌ستبه‌جێی ته‌واوی زیندانیانی سیاسی، چالاكانی فه‌رهه‌نگی، ژنان، خوێندكاران، خانه‌نشینكراوان و كرێكارانی به‌ندكراو به تایبه‌ت “مه‌حموود ساڵحی” و “عۆسمان ئیسماعیلی“ین.\nده‌ستبه‌سه‌ر كردنی پێنج چالاكی مه‌ده‌نی له شاری سنه\nڕۆژی سێشەممە 28ی گوڵان، پێنج چالاکی مەدەنی بە ناوەکانی “مورتەزا محەمەدی“، “قانع خاتری“، “کەیوان ئەلیاسی“، “موحسێن حسێن پەناهی” و “رەزا رەزایی” لە لایەن هێزە ئەمنییەکانی ڕژیمه‌وه دەستبەسەرکران. به پێی ڕاپۆرته‌كان، ئەم پێنج چالاكه مه‌ده‌نیه ڕۆژی دووشەممە 27ی گوڵان لە رێگەی تەلەفونەوە بانگهێشتی ئیدارەی ئیتلاعاتی ڕژیم لە شاری سنە کرابوون. شایانی باسه كه تا کاتی بڵاوکردنەوەی ئەم هەواڵە له هۆکاری دەستبەسەر كردن و شوێنی ڕاگرتنی ئەو پێنج هاوڵاتییه هیچ زانیارییه‌ك له‌به‌ر ده‌ستا نییه.\nپەنابەرێکی خه‌ڵكی ڕۆژهەڵاتی كوردستان لە بەردەم UN لە هەولێر ئاگری لەخۆی بەردا\nڕۆژی سێشەممە ڕێکەوتی ٢٨ی گوڵان، دوو پەنابەری سیاسیی بە ناوەکانی “بێهزاد (محەممەد) مەحموودی” خەڵکی بۆکان و “فەردین گرامی” خەڵكی نەغەدە لەبەردەم دەفتەری نوێنەرایەتیی ڕێکخراوی نەتەوە یەکگرتووەکان لە هەولێر دەستیان دابووە مانگرتن. لەو مانگرتنەدا “بێهزاد مەحموودی” بەهۆی ئەوەیکە وڵامی داواکارییەکانی لەلایەن ئەو ڕێکخراوە وه‌رنه‌گرتبوو ئاگری لە جه‌سته‌ی خۆی بەردا. به پێی ڕاپۆرته‌كان، ئه‌م په‌ناخوازه دوای ئەوەیکە ئاگر لەخۆی بەردەدات تووشی سووتاوی بە ڕێژەی ٩٠ لەسەد دەبێت و بۆ نەخۆشخانەی ئۆرژانسی هەولێر ڕادەگوازرێت و دۆخی ته‌ندرووستی ناجێگیر ڕاگەیەندراوە. جێی ئاماژه‌یه كه ئه‌م كاره به به‌رچاوی میدیاكان و چه‌ندكه‌سێك كه له‌و شوێنه بوون ڕوو ئه‌دات، به بێ ئه‌وه‌ی كاردانه‌وه‌یه‌كی جیدییان بۆ پێش گرتن به‌م كاره‌ساته هه‌بێ.\nگیان له ده‌ست دانی به‌ندكراوێك له زیندانی ورمێ به هۆی ئه‌شكه‌نجه‌ی هێزه‌كانی ڕژیم\nڕۆژی دووشه‌ممه ٢٧ی گوڵان، به‌ندكراوێك به‌ناوی “ئه‌میر ره‌زایی” خه‌ڵكی ورمێ، به هۆی ئه‌شكه‌نجه و لێدانی هێزه‌كانی ئه‌م زیندانه گیانی له ده‌ست دا. به پێی ڕاپۆرته‌كان، ڕۆژی یه‌كشه‌ممه ٢٦ی گوڵان، به هۆی تێكهه‌ڵچوونی به‌ندكراوانی به‌ندی ١٤ی زیندانی ورمێ، ناوبراو له‌گه‌ڵ چه‌ند به‌ندكراوی دیكه ده‌گوازرێننه‌وه بۆ زیندانی تاكه‌كه‌سی و له‌وێ به هۆی توندی ئه‌شكه‌نجه و لێدانی هێزه‌كانی ڕژیم به سه‌ختی بریندار ده‌بێت. جێی ئاماژه‌یه ناوبراو به هۆی سه‌ختی برینه‌كانی له بێهداری زیندان گیانی له ده‌ست ده‌دات.\nكوژران و برینداربوون پێنج كه‌س به هۆی ڕووداوی هاتووچۆ له كرماشان\nڕۆژی سێشه‌ممه ٢٨ی گوڵان، به هۆی ڕووداوی هاتووچۆی نێوان ئامبۆڵانس و نه‌یسانێكی باری له جاده‌ی شائاباد– گیلانغه‌رب، چوار كه‌س به‌سه‌ختی بریندار بوون و شوفێری ئامبۆڵانسه‌كه گیانی له‌ده‌ست دا. به پێی هه‌واڵی گه‌یشتوو، ئه‌م ئامبۆلانسه نه‌خۆشی پێ بووه كه تووشی ڕووداو ده‌بێت و شۆفیره‌كه‌ی  ده‌ست به جێ گیانی له ده‌ست ده‌دات و په‌ره‌ستار،نه‌خۆش و هاورێی نه‌خۆشه‌كه له‌گه‌ڵ شۆفیری نه‌یسانه‌كه به سه‌ختی بریندار بوون و گوازراونه‌ته‌وه بۆ نه‌خۆشخانه‌ی خۆمه‌ینی شائاباد.\nمانگرتنی کرێکارانی کارخانەی سیمانی جۆین\nرۆژی سێشەممە 28ی مانگی گوڵان، کۆمەڵێک لە کرێکارانی کارخانەی سیمانی جۆین لە سەبزەوار، لە ناڕەزایەتی بە پێڕانەگەیشتنی داواکارییەکانیان، دەستیان لە کار کێشاوەو مانیان گرت. کرێکارانی ناڕازی خوازیاری بردنەسەرێی ئاستی حەقدەستەکان، پێدانی لەسەروەختی حەقدەستەکان و هەروەها باش کردنی باروودۆخی ئیمەنی شوێنی کارەکەیانن. کرێکارانی مانگرتوو جەختیان کردووەتەوە تا گەیشتن بە داخوازییەکانین و دابین کردنی باروودۆخێکی باش بۆیان، درێژە بە ناڕەزایەتییەکەیان دەدەن.\nبەردەوەامی ناڕەزایەتی کرێکارانی “مەعدەنی ئاسمینۆن” لە کرمان\nکرێکارانی “مەعدەنی ئاسمینۆن” لە درێژەی ناڕەزایەتییەکانیان بە خراپی باری ژیان و گوزەرانیان، رۆژی سێشەممە 28ی مانگی گوڵان گەورە ڕێی کەهنوج–بەندەرعەباسیان بەست. کرێکارانی ناڕازی “مەعدەنی ئاسمینۆن” خوازیاری پێدرانی حەقدەستە دواخراوەکان، مافی بیمە و هەروەها گەراندنەوەی کرێکارانی دەرکراو بۆ سەر کارەکانیانن. شایانی باسە هێزە سەرکوتگەرەکانی کۆماری ئیسلامی وەک هەمیشە لە هەوڵی تێکشاندنی گردبوونەوە دا بوون، بەڵام کرێکاران لێبڕاون درێژە بە ناڕەزایەتییەکەیان بدەن.\nمانگرتنی کارمەندانی شیرکەتی فرۆکەوانی “هۆما”\nرۆژی سێشەممە 28ی مانگی گوڵان، کۆمەڵێک لە کارمەندانی شیرکەتی فرۆکەوانی “هۆما” لە ناڕەزایەتی بە بڕیاری “ئێران ئەیر” بۆ درێژ نەکردنەوەی گرێبەستی ئەمساڵیان دەستیان لە کار کێشاوە و لە ترمیناڵی 2ی فڕۆکەخانەی “مێهراباد” کۆبوونەوە. شیرکەتی فرۆکەوانی “ئێران ئەیر” بە بیانووی زۆر بوونی ژوماری پێرسۆنێلی ئەو شێرکەتە لە هەوڵی بێکار کردن و هەروەها بڕین و کەم کردنەوەی ئاستی خزمەتگوزارییەکانە. سەرجەمی کارمەندان و پێرسۆنێلی ئەم شیرکەت بەو هەوڵانە ناڕازین و پێداگری دەکەن بۆ بردنەسەرێی حەقدەستەکان و مانەوەیان لە سەر کارەکانیان.


"خواردنی خورما له به‌ربانگدا شه‌كری خوێن هاوسه‌نگ ده‌كاته‌وه"\nپسپۆڕێكی خۆراك بۆ ته‌ندروستی مرۆڤ ده‌ڵێت "رۆژووه‌وانان له مانگی ره‌مه‌زاندا چه‌ندین كاتژمێر هیچ خواردن و خواردنه‌وه‌یه‌ك ناخۆن، بۆیه رێژه‌ی شه‌كر له خوێندا داده‌به‌زێت، كردنه‌وه‌ی به‌ربانگ به یه‌ك ده‌نكه خورما رێژه‌ی شه‌كری خوێن له له‌شدا هاوسه‌نگ ده‌كاته‌وه".\nبه‌رهه‌می خورما هه‌م له رووی زانستی و هه‌م له رووی ئایینیشه‌وه دڵنیایی له‌باره‌ی ته‌ندروستی خواردنی دراوه و له ئایینی ئیسلامدا كردنه‌وه‌ی به‌ربانگ له مانگی ره‌مه‌زاندا به‌و به‌رهه‌مه سوننه‌ته.\nد.له‌شكر حه‌مید پسپۆڕی خۆراك بۆ ته‌ندروستی مرۆڤ له لێدوانێكدا بۆ ئاژانسی ئه‌نادۆڵ باسی له گرنگی كردنه‌وه‌ی به‌ربانگ به خورما له مانگی ره‌مه‌زاندا كردوه و ده‌ڵێت "خواردنی یه‌ك دانه یاخود سێ دانه یاخود پێنج ده‌نكه خورما له كاتی كردنه‌وه‌ی به‌ربانگ، كۆمه‌ڵێك سودی گرنگ به جه‌سته‌ی مرۆڤ ده‌گه‌یه‌نێت له سه‌رووی هه‌موویانه‌وه هاوسه‌نگكردنی رێژه‌ی شه‌كری خوێن و فشاری خوێنه، كه به‌هۆی رۆژووگرتنه‌وه بۆ ماوه‌ی زیاتر له 15 كاتژمێر رێژه‌ی شه‌كر و فشاری خوێن له له‌شدا داده‌به‌زێت".\nوتیشی: "هه‌موو كه‌سێك ده‌توانێت به‌ربانگ به خواردنی خورما بكاته‌وه و بێبه‌ش نه‌بێت له‌و سوننه‌ته‌ی ئایینی پیرۆزی ئیسلام، ته‌نانه‌ت ئه‌وانه‌ی نه‌خۆشی شه‌كره و فشاری خوێنیشیان هه‌یه، به‌ڵام به‌و مه‌رجه‌ی زیاده‌ڕۆیی له خواردنی نه‌كرێت و له سێ دانه زیاتر نه‌خۆن، چونكه ئه‌وانه‌ی نه‌خۆشی شه‌كره یان فشاری خوێنیان هه‌یه ده‌بێت زیاتر ئاگاداربن له‌به‌رئه‌وه‌ی خورما ده‌وڵه‌مه‌نده به شه‌كری ساده، كه به ئاسانی له جه‌سته‌ی مرۆڤدا شیده‌بێته‌وه و وا ده‌كات شه‌كره و فشاری خوێن به ئاسانی به‌رزبكاته‌وه".\nئه‌و پسپۆڕه ده‌ڵێت "خورما جگه له‌وه‌ی شه‌كر له پێكهاته‌یدا هه‌یه، رێژه‌یه‌كی زۆر له ریشاڵه‌كانیشی تێدایه، ئه‌مه‌یش كرداری هه‌رس ئاسان ده‌كات و مرۆڤ له شێرپه‌نجه‌ی كۆڵۆن ده‌پارێزێت".\nد.له‌شكر حه‌مید ئاماژه‌ی به‌وه‌شداوه، خواردنی پێنج ده‌نك خورما بۆ ماوه‌ی 24 كاتژمێر شه‌كری پێویست له خوێنی جه‌سته‌ی مرۆڤدا دابین ده‌كات.


کوردیپێدیا - دووربین\n🏠 | 📧 | دەربارە! | پەڕتووکخانە | 📅 20-09\n📅 ئەمڕۆ 20-09 لە مێژوودا ▾\n* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,437) پەڕتووک | | |\n📊 بابەت 361,463 | وێنە 54,824 | پەڕتووک PDF 10,437 | فایلی پەیوەندیدار 33,802 | 📼 ڤیدیۆ 151 | 🗄 سەرچاوەکان 12,049 |\n🔤 دووربین | 🏷 پۆل: وشە و دەستەواژە | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: May 14 2011 4:58PM تۆمارکراوە\n📷 فایلی وێنە 1.0.1 34 KB Mar 9 2018 11:26PM هاوڕێ باخەوان\n🔣 هەمەجۆرە 620


عادل عه‌بدوڵا: لاوازی حکومه‌ته‌که‌ی مالیکی ده‌ستێوه‌ردانی ده‌ره‌کی له عێراقدا هێناوه‌ته ئاراوه\nی مانگی یه‌ک ٢٨, ٢٠١٢\nله‌گه‌ڵ ئه‌وه‌شدا هێشتا به‌رنامه‌ڕیژی نه‌کراوه بۆ زه‌مینه‌ی کۆنگره نیشتیمانیه چاوه‌ڕوانکراوه‌که‌ی لایه‌نه سیاسیه‌کانی عێراق، به‌ڵام هه‌ندێک له په‌رله‌مانتاران جه‌خت له بوونی ئه‌جه‌ندای ده‌ره‌کی ده‌که‌نه‌وه وه‌ک ڕێگه گرتن له سه‌رکه‌وتنی ئه‌و کۆنگره‌یه و ده‌ڵێن هه‌وڵ له ئارادان بۆ ئاڕاسته کردنی سه‌رکرده‌کانی لایه‌نه‌کان.\nعادل عه‌بدوڵا، ئه‌ندامی په‌رله‌مانی عێراق له‌سه‌ر لیستی هاوپه‌یمانی کوردستانی ده‌ڵێت ئه‌گه‌ر بێتوو سه‌رکرده عێراقیه‌کان به پێی ئه‌جه‌ندای ده‌ره‌کی بڕۆن به‌ڕێوه ئه‌وا به بێگومان کۆنگره‌که شکست دێنێت و چاره‌سه‌رکردنی ئه‌م کێشانه‌ی عێراقیش له پڕۆژه‌یه‌کی نیشتیمانیه‌وه ده‌بێت ئه‌گه‌ر خواست بۆ چاره‌سه‌رکردن هه‌بێت.\nله وه‌ڵامی پرسیارێکی به‌ڵێن ساڵح سه‌باره‌ت به‌وه‌ی ئایا لایه‌نه عێراقیه‌کان ده‌توانن ده‌ستبه‌رداری ئه‌جه‌ندا ده‌ره‌کیه‌کان بن؟ به‌ڕێز عه‌بدوڵا ده‌ڵێت گومانی هه‌یه چونکه وه‌ک ده‌ڵیت زۆرێک له لایه‌نه سیاسیه‌کانی عێراق به پشتیوانی هه‌ندێک له وڵاتان ده‌توانن کاره‌کانی خۆیان بکه‌ن.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی وتووێژه‌که بن که ماوه‌که‌ی 6:43 خوله‌که.


لەنێوان ناتۆ و روسیادا\nمووچەی سەرجەم وەزارەتەکان دابەشدەکرێت\nپه‌سه‌ندكردنى بودجه‌ى عێراق كێشه‌ى تێكه‌وت\nله ماوه‌ی 12 ساڵدا داهاتی گه‌شتیاری گه‌یشتۆته یه‌ك ملیار دۆلار\nكه‌سێكى مه‌ترسیدار له‌كاتى هاتنى به‌ره‌و هه‌رێم ده‌ستگیركرا\nزانیاری نوێ له‌سه‌ر پێدانی ئۆتۆمبێل به مامۆستایان\nله رووداوێكی هاتووچۆدا شه‌ش كه‌س بوونه قوربانی\nبه‌غدا پاره‌ى مووچه‌ى ره‌وانه‌ى هه‌رێم كرد\nدوو گۆڕى به كۆمه‌ڵ دۆزرانه‌وه\nدۆناڵد ترامپ به فه‌رمى تۆمه‌تبار كرا\nگه‌نجێك به رووداوی هاتووچۆ گیانی له ده‌ستدا\nبۆچوون / بیروڕا :: 14/05/2016\nدواى تێپەڕبوونى زیاتر لە چارەکە سەدەیەک بەسەر هەڵوەشانى یەکێتى سۆڤیەتدا، هێشتا روسیا مەیلى بۆ ئەو سەردەمە دەچێت کە هێزێکى گەورەبوو. ئەتڵەسییش هێشتا هەوڵ دەدات لە رووى سیاسى و سەربازییەوە گەمارۆى بدات ئیتر بەشێوەیەکى راستەخۆ لەڕێى وڵاتانى بەڵتیک و ئەوروپاى خۆرهەڵاتەوە بێت کە بەسەرکردایەتیى خۆى پەیمانى وارسۆیان دامەزراندبوو، یاخود لەڕێى ئاسیاى ناوەڕاست و قەوقازەوە بێت ئەویش بەهۆى فراوانکردنەوەى پەیمانى ناتۆوە کە یان لەڕێى لەخۆگرتنى ئەو وڵاتانە لە ریزەکانیدا و پڕچەککردن و خستنە ژێر پارێزگاریى خۆیەوە یاخود فراوانکردنەوەى بە شێوەیەکى ناڕاستەخۆ لەڕێى بڵاوکردنەوەى بنکەى ئەمریکى یان فرەنسى یاخود بریتانى لە خۆرهەڵاتى ناوەڕاست، بەتایبەت لە کەنداوى عەرەبیدا. با ئەوەیشمان لەبیرنەچێت تورکیا کە لە دواى ویلایەتە یەکگرتووەکان دووەمین هێزى سەربازیى ناتۆیە، بەرەى پێشەوەى رووبەڕووبوونەوەى مۆسکۆ پێکدێنێت.\nئابڵۆقەدانى روسیا ستراتیژیەکى کۆن و نوێى ئەتڵەسییە و بە شێوەى جیاواز پەیڕەوى کردووە، جارێک بە هەڵایسانى شۆڕشە رەنگاوڕەنگەکان لە ناو ماڵى خۆیدا وەک ئەوەى لە ئۆکرانیا روویدا و جارێکیش بەهۆى مانۆڕى گەورەى جۆرجیا و بڵاوکردنەوەى زرێى دژە مووشەک لەسەر سنوورەکانى وەک ئەوەى ئێستا لە رۆمانیا جێگیرى دەکات. وەک زیادەڕۆییەکیش لەم رووبەڕووبوونەوەیەدا بنکەیەکى سۆڤیەتیى هەڵبژاردووە بۆ دانانى دژەمووشەک. بەڵام لەهەمانکاتیشدا هەوڵیداوە بۆ هێورکردنەوەى تووڕەییەکانى روسیا لەڕێى هەندێک لێدوانەوە کە منداڵێکیش قەناعەتى پێناکات نەخوازە فلادیمێر پوتینێک کە خۆى بەلاوە یاریزانێکى ستراتیژییە و بانگەشەى هاوسەرۆکیى خۆى دەکات لە بەڕێوەبردنى جیهاندا.\nلەکاتى داناى زرێى دژە مووشەکەکان لە رۆمانیا، رۆبێرت وۆک یاریدەدەرى وەزیرى بەرگرى ئەمریکا وتى:"مادام ئێران بەردەوامە لە پەرەپێدانى مووشەکى بالستی و بڵاوکردنەوەى، ویلایەتە یەکگرتووەکانیش لەگەڵ هاوپەیمانەکانیدا کار دەکات بۆ بەرگریکردن لە ئەتڵەسى". بەڵام جینس ستۆڵتینبێرگ ئەمیندارى گشتى پەیمانەکە جەخت لەوە دەکاتەوە کە سیستمە مووشەکیەکە" ئاستى تواناى بەرگریى هاوپەیمانە ئەوروپاییەکان بەهێز دەکات لە رووبەڕووبوونەوەى ئەو مووشەکانەى کە لەدەرەوەى ناوچەى ئەتڵەسییەوە ئاراستە دەکرێن بەتایبەت لە خۆرهەڵاتى ناوەڕاستەوە". هەروەک داواى لە مۆسکۆیش کرد نیگەران نەبێت چونکە" ئەو پێگەیەى ناو رۆمانیایش هەروەک ئەوە وایە کە لە پۆڵەدا دادەنرێت و لەدژى ئەو نییە".\nروسەکان پرسیارى ئەوە دەکەن: ئێرانێک کە بە بنکەى ئەمریکى و وڵاتانى نەیار لە ئازەربایجان و تورکیا و پاکستان و کەنداوەوە ئابڵۆقە دراوە، ئاخۆ دەتوانێت مووشەکى بالستى بە ئاراستەى ئەوروپادا بهاوێژێت؟ ئەى چى دەربارەى رێکەوتننامەى ئەتۆمی لەگەڵ تاران دەوترێت؟ ئایا ئەوە تەنیا مەرەکەبى سەر کاغەزە؟ ئاخۆ دەقەکەى، چاودێریکردنى پێگە سەربازیەکانى ئێرانى تێدا نییە؟ ئایا ئەتڵەسى ناتوانێت چاودێرى جموجوڵەکانى بکات و پێش ئەوەى تاقە موشەکێک بهاوێژێت وەڵامى بداتەوە؟ ئینجایش ئاخۆ ئێران هەر بەڕاست پلانى جەنگێکى جیهانیى هەیە؟\nئەمە جەنگى ساردى نێوان روسیا و ئەتڵەسییە بەهەموو دەرکەوتە کۆنە زانراوەکان و گۆڕانکارییە تازەکانیەوە لە ئەوروپاى خۆرهەڵات و ئاسیاى ناوەنددا. بەڵام ئێمە، بەتایبەت لە خۆرهەڵاتى عەرەبیدا ئامێرەکانى و سووتەمەنیەکانى دە ساڵ و زیاتریشە گڕیانگرتووە. وڵاتەکانمان دەسوتێنین و خۆمان وێران دەکەین.\nده‌رباره‌ى كورده‌كان و شه‌ڕه‌كه‌یان له سوریا\nمستەفا زەین:: 15/12/2018\nله یادى سه‌د ساڵه‌ى كۆتایى جه‌نگه گه‌وره‌كه‌دا\nمستەفا زەین:: 10/11/2018\nمایكڵ مۆر و ترامپییه‌ت\nمستەفا زەین:: 23/10/2018\nترەمپ و گۆڕینی رژێمی ئێران\nمستەفا زەین:: 06/08/2018\nبریتانیا و (نه‌فره‌ت)ى ئه‌وروپا\nمستەفا زەین:: 30/07/2018\nدیكتاتۆریه‌ت (به دیموكراتى) خۆى تازه ده‌كاته‌وه\nمستەفا زەین:: 08/07/2018\nفاشیزم و كۆتایی جیهانگیریی\nعەبدولمونعیم سەعید:: 3 رۆژ پێش ئێستا\nپاشەكشێ‌ی ئەوروپا لە پاراستنی مافەكانی مرۆڤ\nدواڕۆژ:: 5 رۆژ پێش ئێستا\nشكستى چه‌پ له خۆرئاوا\nشەپۆلی دووهەمی شۆڕشە عەرەبییەكان چیمان پێ دەڵێن؟\nغه‌سان سابوور:: پێش 1 هەفتە\nد. شێرکۆ عەبدوڵڵا:: پێش 1 هەفتە\nسەدام لێی پرسیم\nچه‌ند بیرۆكه‌یه‌ك ده‌رباره‌ى كه‌وتنى رژێم\nئیبراهیمى نه‌به‌وى:: پێش 1 هەفتە


سودی نه‌ته‌وه‌یه‌كگرتوه‌كان چیه ئه‌گه‌ر جه‌نگ به‌رده‌وامبێت ؟ – Denegkan\nسودی نه‌ته‌وه‌یه‌كگرتوه‌كان چیه ئه‌گه‌ر جه‌نگ به‌رده‌وامبێت ؟\nbydengekan\tMarch 5, 2009\tگشتی\nژنه چالاكه‌وانی بواری مافی كۆنگۆیی كتانا جیجی بۆكۆرو ده‌پرسێت ، له سودی نێردراوی نه‌ته‌وه‌یه‌كگرتوه‌كان له ووڵاته‌كه‌یدا ئه‌گه‌ر جه‌نگ به‌رده‌وامبێت ، هه‌روه‌ك ژنه چالاكه‌وان ئیمی موادی كاد ، ووته‌كانی ژنه قوربانیه‌كانی توندوتیژی و ده‌ستدرێژی كردنه‌سه‌ر ده‌گوازێته‌وه ، كه نێردراوه‌كه " ڕۆڵێكی خراپی گێڕاوه " وه یارمه‌تیده‌ر بووه له ده‌ستپێكردنه‌وه‌ی جه‌نگ له كۆماری كۆنگۆی دیموكراتیدا .\nهه‌ردوو چالاكه‌وانه‌كه وه‌بیریان هێنایه له لێدوانێكیاندا بۆ ئاژانسی ئه‌نته‌ر پرێس سێرڤس كه ژنان تائێستا قوربانی سه‌ره‌كی توندوتیژی و ده‌ستدرێژی كردنه‌سه‌ری به‌كۆمه‌ڵن له‌و جه‌نگه‌ی له كۆنگۆدا له ئابی ساڵی ڕابردوه‌وه له نێوان " كۆنگره‌ی نیشتیمانی بۆ به‌رگری له گه‌ل " وه سوپا و گرپه چه‌كدار و میلیشیاكاندا به‌رده‌وامه .\nكتانا جیجی بۆكۆرو ، به‌ڕێوبه‌ری لقی كۆنگۆی كۆمه‌ڵه‌ی ژنان دژی نه‌خۆشی ئایدز له ئه‌فریقیا ، و ئیمی موادی كاد ، دامه‌زراوه‌ی ڕێخراوی پشتگیری چالاكیه‌كان له‌پێناو مافی مرۆڤدا ، دوپاتیان كرده‌وه ، كه ژنه كۆنگۆییه‌كان توشی كێشه‌ی سه‌ربارن وه‌ك ڕاگواسنت و هه‌ژاری و چه‌وسانه‌وه و توندوتیژی سێكسی و كوشتن .\nوه وه‌بیری هێنایه‌وه كه زیاتر له 300,000 ژن و كیژۆڵه‌ی كۆنگۆیی ، بون به قوربانی ده‌تدرێژی كردنه‌سه‌ر له‌سه‌ر ده‌ستی هێزو گروپه چه‌كداره جه‌نگاوه‌ره‌كان تائێستا "، به‌پێی خه‌مڵاندنه‌كانی ڕێخراوه‌مانی ماف .\nهه‌روه‌ك ڕێخراوه‌كان ئاماژه‌ی بۆده‌كه‌ن كه میلیشیاكان له بنه‌ڕه‌تدا توندوتیژی سێكسی په‌یڕه‌وده‌كه‌ن له دژی ژنان وه‌ك ئامڕازێك بۆ پاڵپێوه‌نان و ناچاركردنی خه‌ڵكی بۆ ڕاگواستن له ناوچه‌كانی كانه‌كان كه گه‌وره كۆمپانیا جیهانیه‌كان كاری تیاده‌كه‌ن .\nئیڤ ئانسیله‌ر ، له دامه‌زراوه‌ی ڕێخراوی ڤی دی ( ڕۆژی سه‌ركه‌وتن ) جیهانی دوپاتی كرده‌وه ، بۆ په‌یامنێری ئه‌نته‌ر پرێس سێرڤس ستیڤان لێهی ، كه سه‌دان ژنی مێرد منداڵا (القاصر) و منداڵا ده‌بنه نێچیری ده‌ستدرێژی كردنه سه‌ر ڕۆژانه كه‌ئه‌مه جه‌نگێكی ئابوریه پاڵپێوه‌نان به‌كاردێت وه‌ك چه‌ك بۆ ده‌سته‌به‌ركردنی ده‌ستبه‌سه‌راگرتنی پێشه‌وایانی جه‌نگ و بانده‌كان به‌سه‌ر ئه‌و هه‌رێمانه‌ی كه كۆمپانیا جیهانیه‌كان چالاكن تیایدا بۆ سودلێوه‌رگرتنی ته‌نه‌كه ، زیو ، وه به‌ردی گرانبه‌ها ، وه كولتان كه كانزایه‌كی ده‌گمه‌نی گرابه‌هایه وه به‌كاردێت له دروستكردنی مۆبایل و ئامێری كۆمپیوته‌ر و ئامێری كامێرای دیجیتاڵ و شتی تردا .\nئه‌مه و هه‌ردوو چالاكه‌وان له‌سه‌ر هه‌ردوو ئاستی ناوخۆیی و هه‌رێمی كارده‌كه‌ن له پێناو وه‌ستاندنی جه‌نگ و گه‌ڕاندنه‌وه‌ی ئاشتیدا ، وه هه‌روه‌ها وه‌ك دوو ڕاوێژكاری سندوقی جیهانی پشتگیری بۆ چالاكیه‌كانی ڕێخراوه‌كانی ژنان بۆ پاراستنی مافی مرۆڤ و یه‌كسانی و وه‌ستاندنی توندوتیژی .\nوه‌له لێدوانه‌كه‌یاندا بۆ ئه‌نته‌ر پرێس سێرڤس ئاماژه‌یان كرد به بارودۆخی ژنان له كۆنگۆدا ، ئیمی موادی كاد ڕونیكرده‌وه كه ژنان قوربانی سه‌ره‌كی هه‌ژارین ، ئه‌وه ژنه كه ڕاده‌گوێزرێت له ناوچه لادێییه‌كانه‌وه بۆ شاره‌كان به‌هۆی جه‌نگه‌وه . " فه‌قیری له ڕوخساری ژناندا ده‌رده‌كه‌وێت "\nوه له‌و به‌ره‌نگاربونه‌وانه‌ی كه ژنان له كۆنگۆی دیموكراتیدا به‌ره‌وڕوی ده‌بنه‌وه ، ئاماژه‌ی بۆ زیادبونی ژماره‌ی یه‌خسیركرد ، وه زیادبوونی ژماره‌ی كچه لاوه‌كان و مێردمنداڵه دایكه‌كان كرد و ناچاركراون به ژیان له ماڵه‌وه كه هه‌روه‌ك دایكانیان لێپرسراوی خێزانه‌كانیان هه‌ڵبگرن ، وه ڕاگواستن بۆ شاره‌كان ڕاكردن له كوشتن ،وه ناچاركردنی ژنان به كار له بارودۆخێكی نادیاردا .\nسه‌باره‌ت به لایه‌نه چالاكه‌كان له یارمه‌تیدانی ژنان له كۆنگۆی دیموكراتیدا ، كتانا جیجی بۆكۆرو وه‌ڵامی دایه‌وه كه بزوتنه‌وه و ڕێخراوه ژنانه‌كان ته‌نها لایه‌نی سه‌ره‌كین وه‌ستاون له‌سه‌ر یارمه‌تیدانی ژنان سه‌ره‌ڕای هاندانیان له‌سه‌ر په‌یوه‌ست بوون بۆ هه‌وڵدانی هاوكاری له‌گه‌ڵا قوربانیه‌كاندا .\nوه دوپاتی كرده‌وه كه ژنانی كۆنگۆ هه‌وڵێكی زۆریان داوه بۆ گێڕانه‌وه‌ی ئاشتی له ڕێگه‌ی به‌ژداری هه‌ندێك له‌وانه‌وه له گفتوگۆكاندا ( مفاوچات ) ، وه هه‌ڵمه‌ته‌كانی نامه و بڵاوكراوه‌كاندا وه ڕێخستنی خۆپیشاندانه‌كان ، هه‌تا ناوه‌ندی جه‌نگ .\nوه به پرسیاره‌كه‌یان له‌سه‌ر ڕۆڵی نێردراوی نه‌ته‌وه‌یه‌كگرتوه‌كان له ووڵاته‌كه‌یاندا ، كتانا جیجی بۆكۆرو دووپاتی كرده‌وه بۆ ئه‌نته‌ر پرێس سێرڤس ، " هه‌تا ئه‌گه‌ر ڕۆڵێكی باشی گێڕابێت و به‌ژداریكردبێت له داواكاریه‌كانی وه‌ستانی جه‌نگدا ، پرسیاری زیندو ئه‌وه‌یه : بۆچی جه‌نگ به‌رده‌وامه ئه‌گه‌ر ( نێردراو ) لێره‌یه ؟ .\nوه ئیمی موادی كاد لای خۆیه‌وه وه‌ڵامی دایه‌وه " نێردراوی نه‌ته‌وه‌یه‌كگرتوه‌كان ڕێخراوێكه دامه‌زراوه بۆ پارێزگاری له ئاشتی . من زۆر كارم كردوه له ناوچه‌كانی جه‌نگدا . وه پوخته‌كه‌ی ئه‌وه‌یه كه نێردراوی نه‌ته‌وه‌یه‌كگرتوه‌كان له‌هه‌ندێك شوێن ڕۆڵێكیان گێڕاوه كه ده‌توانم به خراپ ناوی بنێم ، له‌به‌ر ئه‌وه‌ی ژنان پێیان ووتوم : جه‌نگ سه‌رله‌نوێ ده‌ستی پێكردۆته‌وه له‌به‌ر ئه‌وه ئه‌ندامانی نێردراوی نه‌ته‌وه‌یه‌كگرتوه‌كان ئاسوده‌ن ، له‌به‌ر ئه‌وه‌ی موچه‌كه‌یان به‌رزه ، وه‌ئه‌گه‌ر جه‌نگ نه‌بی پاره‌یان ده‌ست ناكه‌وێت "\nوه پێداگری كرد ووتی " زۆر گرنگه له بارودۆخی ئێستادا كه ڕاستی بڵێین . كه‌ده‌بێت خه‌ڵك تێبگات كه نێردراوی نه‌ته‌وه‌یه‌كگرتوه‌كان هه‌روه‌ها ڕۆڵی گێڕاوه له گێڕانه‌وه‌ی جه‌نگدا .\nنوسینی : تیرنا گویس\nوه‌رگێڕانی له عه‌ره‌بیه‌وه : نیا كامیل\nسه‌رچاوه : مركز دیراسات الاستراتجیه امریكا و الغرب\nPrevious جوانیناسی‌و شكست ململانێ له‌نێوان بینراو و نه‌بینراوه‌كاندا….شاخه‌وان سدیق\nNext مادده‌ی 140 له نێوان ژیان و مردن و نه‌وه‌کانی ئاینده‌دا…ئاسۆ حامدی


:: PM:01:52:14/05/2022 \nوەزارەتی رۆشنبیریی ئیسپانیا، كۆچی دوایی ناودارترین گۆرانیبێژی ئۆپراڵیی وڵاتەكەی بە دنیا راگەیاند. سەرۆك وەزیرانی ئەو وڵاتەیش پرسەی راگەیاند و خەمخۆریی خۆی لەوبارەیەوە راگەیاندووە.\nپێگەی "ئیلاف" ئەمڕۆ شەموو 14ی ئایار بڵاوی كردووەتەوە، دوای ئەوەی شەوی رابردوو گۆرانیبێژی ئۆپراڵیی ئیسپانی تیریسا بیرگانسا لە تەمەنی 89 ساڵیدا كۆچی دوایی كرد. وەزارەتی ئەو وڵاتە لە بەیاننامەیەكدا هەواڵەكەی بۆ هەموو دنیا راگەیاند.\nسەرۆك وەزیرانی ئیسپانیا بیدرۆ شانشیز لەبارەی مردنی تیریساوە لە تویتەری خۆی نووسیویەتی، مردنی ئەو ئۆپراڵییە زۆر ناودارەی دنیا كە دەنگی بە "میتسۆ سوپرانۆ" دەناسرایەوە، زیانێكی زۆر گەورە بوو بۆ موزیك و رۆشنبیریی ئیسپانیا، چونكە بە خاوەنی "گرنگترین دەنگی ئافرەتانی دنیا" دەناسرایەوە. بۆیە دەنگی ئەو و هونەرەكەی ناوازەكەی، تاهەتایە لە یادماندا دەمێنێتەوە.\nدەستپێكی تیریسا بیرگانسا لە ساڵی 1957وە بووە كە لە فێستیڤاڵی "ئێكس ئان پرۆڤانس" بە ئۆپراڵییەك لە فڕەنسادا بەشداریی كرد و بەو بەرهەمە بووە ئەستێرەیەكی ناوداری وڵاتەكەی.\nتیریسا لە زۆربەی هۆڵە گەورەكانی دنیا لە ڤیەناوە تا میلانۆ، لە پاریس و نیویۆرك و شیكاگۆ گۆرانیی ئۆپراڵیی گوتووە. هاوكات یەكەمین ئافرەتیشە كۆلیجی شایانەی هونەرەكانی لە پاریس تەواو كردووە. دواتریش دكتۆرای شانازیی لە زانكۆی كۆمبڵۆتنسی لە مەدرید پێ بەخشراوە.


جەختی کوردەکانی سووریا لەسەر دانوستان لەگەڵ دیمەشق - Mehr News Agency\nAP ١٤٠٠ Ordibehesht ٢٩ ١٠:٢٩\nNews Code 37384\nبە ڕاپۆرتی ئاژانسی هەواڵی مێهر، بەسام شاکر، یەکێک لە نوێنەرانی ئەنجومەنی دیمۆکراتیکی سووریا، لقی سیاسی هێزەکانی کورد-عەرەبی سووریا لە ئەمریکا، لە ڕەوتی دانوستانی نێوان کوردەکان و دەوڵەتی ناوەندی سووریا نیگەرانی دەربڕی.\nناوبراو بە هەواڵدەریی سپۆتنیکی ڕووسیا وتی: ئێستاکە هیچ دانوستانێک بوونی نییە و هەروەها دیمەشقی بەوە تاوانبار کرد کە هیچ حەزێکی لە دانوستان لەگەڵ کوردەکان نییە چونکوو بە وتەی ناوبراو، دیمەشق دەیەوێت دۆخەکە بگەڕێتەوە بۆ پێش ساڵی 2011 هیج گۆڕانێک لە دۆخی کوردستانی سووریا کە ئێستا لە ژێرچاوەدێری کوردەکانە، دروست نەبێت.\nبەم حاڵەوە، شاکر لەسەر پێوەندی نێوان کوردەکان و دەوڵەتی ناوەندی سووریا جەختی کرد و زیادی کرد: ئێمە ئێستا بەشێک لە ڕێگاچارەی قەیرانی سووریاین، کەواتە پێوەندی لە نێوان کوردەکان و دەوڵەتی ناوەندی سووریا ئاساییە.\nشاکر لە ئامادەیی کوردەکانی سووریا بۆ دانوستان لەگەڵ دەوڵەتی ناوەندی سووریا و تەنانەت تورکیا هەواڵی دا. ناوبراو پێوەندی کوردەکان و ڕووسیاشی ئەرێنی وەسف کرد بەڵام وتی بەهۆی تەشەنە سەندنی کۆرۆنا، زیاتر لە شەش مانگە کە پێوەندی ڕاستەوخۆ لە نێوان ئیدارەی خۆسەر و ڕووسەکان ئەنجام نەدراوە.


مەلا بەختیار: تره‌مپ لەگەڵ بۆچونەكانی خۆیدا راستگۆیەو فرت و فێڵی نییە\nمەلا بەختیار، لێپرسراوی دەستەی کارگێڕی مەکتەبی سیاسیی یەکێتی، لە وتارێکدا، هەڵوێستەکانی ترامپ لەبارەی کورد و رۆژئاوای کوردستانەوە شیدەکاتەوە.\nمەلا بەختیار دەڵێت :تا ئێستا، یەك جاریش، ترامپ، باسی مافی دیموكراسی و خەباتی رەوای نەتەوەی كوردی، لەهیچ پارچەیەكی كوردستان نەكردووە. بەڵام هەمیشە وەكو جەنگاوەری ئازا، باسی كردوون.\nبڕیارە چاوەڕواننەكراوەكان و رۆژئاوای كوردستان\nبەندە، ساڵەهایە وتومە: ئێمە جەنگاوەری بەكرێ گیراو نەبوین و نین، هەتا لە جەنگدا هاوكاریمان بكەن و دوای جەنگ پاداشتی مادیمان پێ بدەن و پەردەی شانۆكەمان لەسەر دابخەن. هەمیشە وتومە: ئێمە ئازادیخواز بوین، پێش داعش و پێش تیرۆریستانی تریش. ئەوەتا، دەركەوت بەجەنگاوەری ئازامان تێ گەیشتون!!.كورد، قوربانی پشتیوانەكانە\nئەمریكا دژی داعش جەنگاوەری ویستووەو پەیەدەی دەستكەوتووە. پەیەدەش دژی داعش، پشتیوانی ویستووەو ئەمریكا ئامادە بووە. ئەم جۆرە پەیوەندییە، كە گرێ بەستی سیاسی تیا نییە، ئاكامەكەی ناكامی سیاسییە.كۆنگرەی ژنێف و فەرامۆشی كورد\n4156 جار خوێندراوه‌ته‌وه\n10/9/2019 2:37:04 PM


شه‌ن پرێس وردەکارى چاکسازیەکەى نێو وەزارەتى پێشمەرگە بڵاودەکاتەوە .\nهەواڵی / 12/7/2020 310 جار بینراوە\nحکومەتی هەرێم لەچوارچێوەی چاکسازییەکانیدا دەستیکردووە بە ڕێکخستنەوەى هەیكەل و میلاكی وەزارەتی پێشمەرگە، بەرپرسێکى وەزارەتەکەش وردەکارى ئەو پرۆسەیە ئاشکرا دەکات.\nقارەمان شێخ کەمال جێگری سوپاسالاری وەزارەتی پێشمەرگە بە تۆڕى ژیانى راگەیاند، ئەو چاکسازیەى ئەمڕۆ سەرۆکى حکومەت بریارى لەسەرداوە چەند مانگێکە دەست بەکارەکانى کراوە و لیژنەى تایبەتى بۆ پێکهێندراوە.\nوتیشى، لە رێگەى لیژنەکانەوە سەرلەنوێ هەیكەل و میلاكی وەزارەتی پێشمەرگە رێكدەخرێتەوە و ئەو چاکسازیە هیچ پەیوەندیەکى بە پرۆژە چاکسازیە 35 خاڵیەکەى وەزارەتەوە نییە کە پێشتر رایگەیەندراوە، بەڵکو ئەو چاکسازیە لە چوارچێوەى پرۆژەى چاکسازى حکومەت خۆیدایە.\nئاماژەى بەوەشکرد، ئەو چاکسازیەى حکومەتى هەرێم ژمارەیەک لە خاڵەکانى وەزارەتى پێشمەرگە دەگرێتەوە لەوانەش گواستنەوەى سەرجەم خانەنشینەکانى وەزارەت و هێزەکانى 70 و 80 بۆ سەر وەزارەتى دارایى، هاوکات گواستنەوەى پاسەوانەکانى سەرجەم مەڵبەند و کەسایەتیەکان بۆسەر وەزارەتى ناوخۆ.\nروونیکردەوە، یەکێکى دیکە لەو خاڵانەى چاکسازیەکە دەیگرێتەوە پێکهاتووە لە یەکخستنەوەى هێزەکانى وەزارەتى پێشمەرگە بە یەکەى 70 و 80 شەوە، رێكخستنی یەكە ژمێریاریەكان و رێكخستنی هەیكەلیەت و میلاكی وەزارەت و پلەی سەربازی و بابەتەكانی یەکخستنى سەرجەم خانەنشینی وەزارەت و دەرەوەى وەزارەتە بۆ سەر وەزارەتى دارایى.\nجێگری سوپاسالاری وەزارەتی پێشمەرگە لە بارەى پرۆژە چاکسازیەکەوە زانیارى زیاترى خستەڕوو وتى، بە فەرمانى وەزیرى پێشمەرگە لیژنەى بۆپێکهێندراوە لیژنەکان هاوبەشن لە نوینەرى وەزارتى پێشمەرگە و وەزارەتى ناو و دارایى، چەندین کۆبوونەوە کراوە و رەشنوس ئامادەکراوە، بەڵام کاتى زۆرى دەوێت و کارەکانى تەواونەبووە.\nلەبارەى گرنگى پرۆژەکەش جەختیکردەوە، گرنگى پرۆژەکە لەوەدایە هیچ هێزێک نامێنێت لەدەرەوەى وەزارەتى پێشمەرگە، واتە سەرجەم هێزەکان دەخرێنە ژێر چەترى وەزارەى پێشمەرگەوە لە ڕوووى ئیدارى و ژمێریارى و سەربازییەوە و سەرجەم حسابى ژمێریاریان دەکرێت بەیەک و لە وەزارەتەوە تەمویل دەکرێن.\nئەمە لەکاتێکدایە، ئەمڕۆ مەسرور بارزانی، سەرۆكی حكومەتی هەرێمی كوردستان، لە ڕێگەی ڤیدیۆ كۆنفرانسەوە، سەرپەرشتی كۆبوونەوەیەكی تایبەت بە پرۆسەی چاكسازی لە وەزارەتی پێشمەرگە كرد و بڕیاردرا بە پێی پلانێكی زەمەنی هەموو ئەو بابەتانەی كە پەیوەستن بە چاكسازی جێبەجێ بكرێن.


یه‌كێتى مامۆستایان: رازى نابین ده‌رماڵه‌ى هاندانى مامۆستایان دابه‌شنه‌كرێت\nهەواڵ / کوردستان :: 29/05/2018 :: 923 جار بینراوە\nسه‌رۆكى یه‌كێتى مامۆستایانى كوردستان راده‌گه‌یه‌نێت، رازى نابن بڕیارى ئه‌نجومه‌نى وه‌زیران بۆ دابەشکردنی دەرماڵەی مامۆستایان جێبه‌جێ نه‌كرێت، ده‌شڵێت "بۆ ئه‌و گرفته‌ى كه بۆ دابه‌شكردنى ده‌رماڵه‌كه دروستبووه، له‌گه‌ڵ وه‌زیرى په‌روه‌رده كۆده‌بینه‌وه".\nله 26ى تشرینى یه‌كه‌مى 2016، ئه‌نجومه‌نى وه‌زیران بڕیاریدا مانگانه ده‌رماڵه‌ى هاندان (هاتوچۆ) دابه‌شبكرێت كه بۆ مامۆستایان و توێژه‌رانى ده‌روونى و كۆمه‌ڵایه‌تى ناوشار 100 هه‌زارو بۆ مامۆستایانى ده‌ره‌وه‌ى شاره‌كانیش 150 هه‌زار دیناره بوو.\nبڕیاره‌كه‌ى ئه‌نجومه‌نى وه‌زیران بۆ ماوه‌ى شه‌ش مانگ و به‌هۆى خراپى گوزه‌رانى مامۆستایان ده‌ركراوه، به‌ڵام دوێنى پشتیوان سادق وه‌زیرى په‌روه‌رده‌ى هه‌رێم راگه‌یاند، دابه‌شكردنى ئه‌و ده‌رماڵه‌یه بۆ كاتێك بووە كه دۆخى دارایی مامۆستایان خراپ بووه.\nلەو بارەیەوە عه‌بدولواحید محه‌مه‌د، سه‌رۆكى یه‌كێتى مامۆستایانى كوردستان به دواڕۆژى راگه‌یاند "بڕیارى پێدانى ده‌رماڵه‌ى مامۆستایان بۆ شه‌ش مانگ بووه، به‌ڵام تائێستا ته‌نیا پێنج مانگ دابه‌شكراوه".\nوتیشى "باروگوزه‌رانى دارایى مامۆستایان له‌گه‌ڵ سه‌ره‌تاى قه‌یرانه‌كه‌ى هه‌رێم به‌شێوه‌یه‌ك باش نه‌بووه تاكو ئه‌و ده‌رماڵه‌یه رابگیرێت، بۆیه ئێمه پێمانوایه ئه‌و قه‌رزه له‌لاى حكومه‌تە و نابێت دابه‌شنه‌كرێت".\nسه‌رۆكى یه‌كێتى مامۆستایان ئاماژه‌ى به‌وه‌شكرد، به‌هیچ شێوه‌یه‌ك رازى نابن بڕیاره‌كه‌ى ئه‌نجومه‌نى وه‌زیران له‌لایه‌ن وه‌زاره‌تى دارایى و په‌روه‌رده جێبه‌جێ نه‌كرێت و ئه‌و ده‌رماڵه‌یه‌ى ماوه دابه‌شنه‌كرێت.\nده‌شڵێت "له‌سه‌ر دابه‌شنه‌كردنى ده‌رماڵه‌كه له‌گه‌ڵ وه‌زیرى پەروەره‌ده كۆده‌بینه‌وەو نابێت هیچ به‌ربه‌ستێك بۆ ده‌رماڵه‌ى هاندان دروستبكرێت، چونكه ئه‌وه مافێكى ره‌واى سه‌رجه‌م مامۆستایان و توێژه‌رانه و لێى بێده‌نگ نابین".


زەریف چاوی بە بەشار ئەسەد کەوت - SAHAR KURDISH (Sorani)\nزەریف چاوی بە بەشار ئەسەد کەوت\nMay 13, 2021 02:25 Asia/Tehran\nوەزیری کاروباری دەرەوەی ئێران کە سەردانی سووریای کردووە چاوی بە «بەشار ئەسەد»ی سەرۆک کۆماری سووریا کەوت و لە بارەی پرسی جێی سەرنجی ھەردووک وڵات واتووێژی کردو بیروڕای لەگەڵدا گۆڕییەوە.\n«موحەممەد جەواد زەریف» لە دیدارەکەدا وێڕای خۆشحاڵی دەربڕین لە مەڕ ئاسانکاریی دەوڵەتی سووریا بۆ بەرپاکرانی ھەڵبژاردنی سەرۆک کۆمارەتیی ئاوات خواستن بۆ بەڕێوەچوونی سەرکەوتووانەی، داکۆکیی کۆماری ئیسلامیی ئێران لە ھەڵبژاردنی سووریای دووپات کردەوە.\nناوبراو وێڕای ئاماژە کردن بە دڕندەکارییەکانی ڕژێمی زایونی لە سەرزەییە داگیرکراوەکان و لە ھەمبەر جەماوەری بێ دەرەتانی فەلەستین و کردارەکانی ئەو ڕژێمەی بە ئیدانەکراو زانی و داوای خۆ تێگەیاندنی ڕێکخراوە نێونەتەوەییەکان و ھەروەھا ڕێکخراوەی ھاریکاریی ئیسلامیی کرد لەمەڕ پێ و شوێن گرتنی مافی جەماوەری فەلەستین و قودسی پیرۆزو ئینجا لە سەر ڕۆڵی وڵاتانی پێشەنگی تەوەرەی خۆڕاگری لەم بارەیەوە پێی داگرت.\n«بەشار ئەسەد» سەرۆک کۆماری سووریاش لەم دیدارەدا وێڕای خۆشحاڵی دەربڕین لە داکۆکییەکانی کۆماری ئیسلامیی ئێران لە سووریا لە شەڕی دژی داعش، ئەنجام دانی ئەو گەشتەی لە سەروبەندی ھەڵبژاردنی سەرۆک کۆمارەتیی سووریا و ھەروەھا ڕەوشتی ئێستای سەرزەوییە داگیرکراوەکان بە گرینگ زانی و ڕوانگەی سووریای لە بارەی ئەو باسانەی وتووێژیان لە سەر کراوە، ڕوون کردەوە.\nتەقینەوە لە عەفرینی سووریا دوو کوژراوو چەند برینداری لێ کەوتەوە\nوشداری دانی بەشار ئەسەد بەرامبەر بە وڵاتانی عەرەبی لە بارەی جیایی خوازی و ئەتنخوازی\nکوژران و بریندار بوونی ٥ کەسی سڤیل لە حەسەکەی سووریا


پێشنیار دەكرێت نرخی دۆلار بكرێتەوە بە 120 هەزار دینار – تۆڕی میدیایی خەڵک\nخەڵك دابەشكردنی مووچەی مانگی 11ی فەرمانبەرانی هەرێمی كوردستان بەردەوامە و سبەینێش دوو شوێنی دیكە مووچە وەردەگرن. بەپێی ئەو خشتەیەی وەزارەتی دارایی و ئابووری حكومەتی هەرێم بڵاویكردووەتەوە، سبەینێ چوارشەممە مووچەی وەزارەتی كاروكاروباری كۆمەڵایەتی وخاوەن پێداویستی تایبەت دابەش دەكرێت. ئەمە لە كاتێكدایە چەند مانگێكە دابەشكردنی مووچەی فەرمانبەران لەلایەن وەزارەتی داراییەوە زۆر بەخاوی بەڕێوە دەچێت، بەجۆرێك زیاتر لە 15 ڕۆژ دەخایەنێت، حكومەتی هەرێمیش هەرجارەو بیانوویەك دەهێنێتەوە بۆ دواكەوتنی مووچەی فەرمانبەرانی.\nپێشنیار دەكرێت نرخی دۆلار بكرێتەوە بە 120 هەزار دینار\nپەرلەمانتارێك پێشنیار دەكات، نرخی دۆلار بگێڕدرێتەوە بۆ نرخەكە كۆنەكەی و بكرێتەوە بە 1200 دینار بۆ هەر دۆلارێك، بەبێ ئەوەی كاریگەریی لەسەر پارەی زیادەی سەر بودجە دروست ببێت لە ئەنجامی گۆڕینی نرخی خەرجی نوێ.\nئینعام خوزاعی، ئەندامی پەرلەمانی عیراق، لە تویتێكیدا لەسەر تۆڕی كۆمەڵایەتی (تویتەر) ڕایگەیاندووە” دەكرێت نرخی دۆلار بگێڕدرێتەوە بۆ نرخەكە كۆنەكەی و بكرێتەوە بە 1200 دینار بۆ هەر دۆلارێك، بەبێ ئەوەی كاریگەریی لەسەر پارەی زیادەی سەر بودجە هەبێت كە لەئەنجامی گۆڕینی نرخی خەرجی نوێ پەیدا دەكرێت”.\nبە وتەی خوزاعی”مستەفا كازمی سەرۆك وەزیران دەڵێت، بەرزكردنەوەی نرخی خەرجی دۆلار بۆ 1450، بڕی 10 ترلیۆن دینار بۆ بودجە زیاد دەكات، بە هەمان شێوە بەرزكردنەوەی نرخی نەوت لە 45 دۆلارەوە بۆ 52 دۆلار، 10 ترلیۆن دینار بۆ سەر بودجە زیاد دەكات، بۆیە دەكرێت نرخی دۆلار بۆ نرخی پێشووی بگێڕێتەوە، بەبێ ئەوەی زیان بە داهاتی هەژاران و چینی مامناوەند بگات”.\nپێشتر مازن فەیلی، ئەندامی لیژنەی ئابوری و وەبەرهێنان لە پەرلەمانی عیراق لە لێدوانێكی ڕۆژنامەوانیدا ڕایگەیاند”واژۆی 113 پەرلەمانتار كۆكراوەتەوە بۆ كەمكردنەوەی نرخی دۆلار بۆ 130 هەزار دینار لە بودجەدا”.\nچین؛ دوو جۆری دیكەی ڤاكسینی كۆرۆنای خستەڕوو\nچەكەكانی پارەی گەنمی جوتیارانى هەرێم لەبەغدا وەرگیران\nبۆچی عیراق ناچار بوو بەهای دینار بەرامبەر دۆلار دابەزێنێت؟\nخەڵك- سەركردەیەكی باڵای شیعەكانی عیراق نهێنی دابەزینی بەهای دینار بەرامبەر بە دۆلار لەلایەن حكومەت و بانكی ناوەندی عیراقەوە ئاشكرادەكات و دەڵێت:…\nنرخی دۆلار بەشێوەیەكی بەرچاو شكا\nخەڵك- بە بڕیاری بانكی ناوەندی عێراق ڕۆژ بەڕۆژ نرخی دۆلار بەرامبەر بە دیناری عێراقی دادەبەزێت و ئەمڕۆش جارێكی دیكە بەهای ئەو دراوە بیانییە شكا.…\nهادی عامری: لە عیراقەوە ڕزگاركردنی قودس دەستپێدەكات\nخەڵك- هادی عامری سەرۆكی هاوپەیمانی فەتح پێیوایە، ئاڵاكانی ڕزگاركردنی قودس لە عيراقەوە بەڕێدەكەون. (زیاتر…)\nكازمی هەڕەشە دەكات\nخەڵك- بەشی هەواڵ مستەفا كازمی سەرۆك وەزیرانی عێراق رایگەیاند زنجیرەیەك گۆڕانكاری لە ژێرخانی ئەمنی و سەربازی دەكرێت و پلانێكی ئەمنی تەواو و كارا…\nحكومەت ژمارەی دەنگدەرانی دەنگدانی تایبەت ئاشكرا دەكات\nخەڵك- راوێژكارێی سەرۆك وەزیرانی عێراق ژمارەی دەنگدەرانی دەنگدانی تایبەت ئاشكرا دەكات و دەڵێت، زیاتر لە یەك ملیۆن و 500 هەزار كەس كە لە ڕیزی هێزە…\nكەركوك، سێ حەشارگە و سەربازگەیەكی داعش خاپوركران\nخەڵك- شانەی میدیای ئەمنی عیراق، خاپوركردنی 3 حەشارگە و سەربازگەیەكی چەكدارانی ڕێكخراوی داعش لە كەركوك ڕادەگەیەنێت. (زیاتر…)\nئه‌رشیفه‌کان مانگێک دیاری بکه كانونی یه‌كه‌م 2021 (353) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1430) كانونی یه‌كه‌م 2020 (61)\nهەڵبژاردن بۆ 2022 دوادەخرێت\n17 مارس 2021 5.45 pm\nخەڵك- پەرلەمانتارێكی هاوپەیمانی دەوڵەتی یاسا، پێشبینی دەكات هەلبژاردنی پێشوەختەی عیراق، بەهۆی ناكۆكی و دابەشبوون…\n“هەندێك حزب دەیەوێت كۆنگرەكەی هەولێر بۆ بانگەشەی هەڵبژاردن گەورە بكات”\n27 ئیلول 2021 2.40 pm\nخەڵك- كۆنگرەی ئاشتی لە هەولێر كاردانەوەی ناوخۆیی و دەرەكی لێكەوتەوەو چاودێرێكی سیاسیش ڕایدەگەیەنێت، هەندێك حزب…


مه‌كته‌بی سیاسی پیرۆزبایی له ئەنجومەنی باڵای ئیسلامی ده‌كات\n2021-04-06 14:52 83 جار بینراوە کۆمێنت\nله بروسكه‌یه‌كدا، مەكتەبی سیاسی یەكێتیی نیشتمانیی كوردستان پیرۆزبایی له ئەنجومەنی باڵای ئیسلامی لە عێراق كرد، به‌بۆنه‌ی سەركەوتنی (13)یەمین كۆنگرەی گشتی ئەنجومەنه‌كه‌وه، كه ئه‌مه ده‌قه‌كه‌یه‌تی:\nبەرێز / ئەنجومەنی باڵای ئیسلامی لە عێراق\nبەناوی هاوسەرۆك و مەكتەبی سیاسی و ئەنجومەنی سەركردایەتی یەكێتیی نیشتمانیی كوردستان، پیرۆزبایەكی گەرمتان ئاراستە دەكەین، بەبۆنەی سەركەوتنی (13)یەمین كۆنگرەی گشتی ئەنجومەنی باڵای ئیسلامی لەعێراق و هەڵبژاردنەوەی بەڕێز سەید شێخ هومام باقر حەمودی بەسەرۆكی ئەنجومەن.\nهیوادارین سەركەوتنی كۆنگرەكەتان و هەڵبژاردنی سەرۆك و مەكتەبی سیاسی و سەركردایەتی نوێ، گۆڕ‌و تینی زیاتر ببەخشێت بە خەباتی ئەنجومەنە تێكۆشەرەكەتان، بۆ بەدیهێنانی ئامانجەكانی و خزمەتكردن بە گەلانی عێراق.\nیەكێتیی نیشتمانیی كوردستان، پەیوەندییەكی مێژووی دۆستانەی لەگەڵ ئەنجومەنی باڵای ئیسلامی لە عێراق هەیە و لە ساڵانی دوورو درێژی خەبات و لە وێستگە جیاجیاكاندا، هاوسەنگەر بووینە دژی زوڵم و ستەمی رژێمی بەعس و لە بنیادنانەوەی عێراقی نوێیشدا، لە زۆر پرسدا هاوهەڵوێست بووینە. پەرۆشی پەرەپێدانی پەیوەندی دۆستانەی نێوانمانین.\nجارێكی تر پیرۆزەو هیوای سەركەوتنی بەردەوامتان بۆ دەخوازین.


جۆن بۆڵتن له كتێبه‌كه‌یدا: ترامپ بایه‌خی به سه‌ركرده دیكتاتۆره‌كانی نمونه‌ی پینگ و ئه‌ردۆغان داوه\nجۆن بۆڵتن راوێژكاری پێشوی ئاسایشی نه‌ته‌وه‌یی ئه‌مریكا له كتێبه نوێكه‌یدا چه‌ند نهێنییه‌ك له‌سه‌ر دۆناڵد ترامپ ئاشكراده‌كات، ده‌ڵێت، بایه‌خی به‌و سه‌ركرده دیكتاتۆرانه داوه كه خۆشیویستون، له نمونه‌ی سه‌رۆكی چین و سه‌رۆكی توركیا.\nهێشتا كتێبه نوێكه‌ی جۆن بۆڵتن بڵاونه‌بوه‌ته‌وه و بڕیاره 23ی ئه‌م مانگه بڵاوبێته‌وه، به‌ڵام چه‌ند ناوه‌ڕۆكێكی ناو كتێبه‌كه ئاشكرابوون، بۆڵتن له‌به‌شێكیدا نوسیوێتی، دۆناڵد ترامپ بۆ دووباره هه‌ڵبژاردنه‌وه‌ی وه‌ك سه‌رۆكی ئه‌مریكا ده‌یه‌وێت شی جین پینگ سه‌رۆكی چین هاوكاریی بكات، به‌شێوه‌یه‌ك، كه له‌كاتی كۆبونه‌وه‌ی لوتكه‌ی (G20) كه له ژاپۆن به‌ڕێوه‌چووه، هه‌ردوو سه‌رۆكی ئه‌مریكا و چین كۆبوونه‌ته‌وه، ترامپ به شێوه‌یه‌كی سه‌رنجڕاكێش گفتوگۆكانی له‌گه‌ڵ سه‌رۆكی چین بردووه‌ته سه‌ر هه‌ڵبژاردنی سه‌رۆكایه‌تیی ئه‌مریكا' و ویستویه‌تی سه‌رۆكی چین به‌و شێوه‌یه قسه بكات، كه هاوكاربێت بۆ دووباره بوونه‌وه‌ی به سه‌رۆكی ئه‌مریكا.\nبۆڵتن باسی له‌وه‌شكردووه، كه ترامپ بایه‌خی به‌و سه‌ركرده دیكتاتۆرانه داوه، كه خۆشیویستون، به نموونه شی جین پینگ سه‌رۆكی چین و ره‌جه‌ب ته‌یب ئه‌ردۆغان سه‌رۆكی توركیا.\nئاشكرایكردووه، له مانگی ئایاری 2018 ره‌جه‌ب ته‌یب ئه‌ردۆغان نامه‌یه‌كی بۆ تره‌مپ ناردووه و رایگه‌یاندوه، محه‌مه‌د هاكان ئاتیلا جێگری سه‌رۆكی هالك بانك بێتاوانه، ترامپیش به هاوتا توركه‌كه‌ی وتوه، خۆی كێشه‌كه چاره‌سه‌ر ده‌كات و دواتر ئه‌و دادوه‌رانه گۆڕان كه سه‌ر به باراك ئۆباما بوون و دادوه‌ره‌كانی نزیك له خۆی ده‌ستبه‌كاربون.\nله ئاداری 2017 محه‌مه‌د هاكان ئاتیلا جێگری سه‌رۆكی هالك بانك به تۆمه‌تی پێشێلكردنی سزاكانی ئه‌مریكا بۆ سه‌ر ئێران له‌لایه‌ن واشنتۆنه‌وه ده‌ستگیركرا و دواتر له‌سه‌ر ئه‌م پرسه و چه‌ند پێشێلكارییه‌كی دیكه به 30 ساڵ زیندانیكردن سزادرا، دواتر هه‌ردوولا نزیكب وون له‌وه‌ی كێشه‌كه چاره‌سه‌ر بكه‌ن، به‌ڵام تا ئێستا چاره‌سه‌ر نه‌كراوه.\nله به‌شێكی دیكه‌ی كتێبه‌كه‌یدا بۆڵتن باسی له‌وه‌كردووه، ترامپ هێنده‌ی به‌لایه‌وه گرنگه جارێكی دیكه ببێته‌وه سه‌رۆكی ئه‌مریكا، هێنده به‌رژه‌وه‌ندییه‌كانی ئه‌مریكای به‌لاوه گرنگ نییه، هه‌ر له‌سه‌ر ئه‌و بنچینه‌یه‌ش بڕیاره‌كانی ده‌رده‌كات.\nراوێژكاری پێشوی ئاسایشی نه‌ته‌وه‌یی ئه‌مریكا پێشی وایه، ترامپ توانای ململانێكردن و چونه ئاست و توانای ڤلادمێر پوتین سه‌رۆكی روسیای نییه، به‌و پێیه‌ی پوتین به‌رژه‌وه‌ندییه‌كانی وڵاته‌كه‌ی له پرسه‌كانی ئاسایشی ستراتیژیدا ده‌زانێت، له‌كاتێكدا ترامپ ته‌نانه‌ت توانای چاره‌سه‌ركردنی پرسه‌كانی تایبه‌ت به ئاسایشی نێوده‌وڵه‌تیی نییه و ئه‌زمونی كه‌مه له رێككه‌وتنه‌كانی تایبه‌ت به ئاسایشی نێوده‌وڵه‌تی، ته‌نها ده‌كرێت رێككه‌وتنی باش له‌بواری خانوبه‌ره‌دا بكات.\nهه‌روه‌ها بۆڵتن ئه‌وه‌ی ئاشكراكردووه، كه چه‌ند جارێك ترامپ رایگه‌یاندووه، داگیركردنی ڤینزوێلا بیرۆكه‌یه‌كی نایابه، به‌تایبه‌ت كه په‌یوه‌ندییه‌كانی هه‌ردوو وڵات له‌ئاستێكی زۆر خراپدایه و واشنتۆن هیچ بوونێكی دیپلۆماسیی له‌و وڵاته نه‌ماوه.\nجۆن بۆڵتن له ساڵی 2018 بۆ 2019 وه‌ك راوێژكاری ئاسایشی نه‌ته‌وه‌یی ئه‌مریكا له كۆشكی سپی كاریكردووه و كه‌سێكی نزیك بووه له دۆناڵد ترامپ.\nدۆناڵد ترامپ و كۆشكی سپیی ئه‌مریكا نیگه‌رانن له‌و كتێبه‌ی بۆڵتن، به‌و پێیه‌ی ده‌ڵێن، ناوبراو كاتێك بووه به وه‌ك راوێژكاری ئاسایشی نه‌ته‌وه‌یی ئه‌مریكا، به‌ڵێننامه‌ی پڕكردووه‌ته‌وه، كه نهێنییه‌كانی ماوه‌ی كاركردنی له كۆشكی سپی ئاشكرا نه‌كات، بۆیه له‌ئێستادا ده‌یانه‌وێت له‌ڕێگه‌ی یاساوه بڵاوبونه‌وه‌ی كتێبه‌كه‌ی بۆڵتن رابگرن.


لەدژی جمجوڵی تیرۆریستانی داعش، ئۆپەراسێونێکی بەرفراوان بەڕێوەچوو\nهاوڕێ کرێکار- ڕێگای کوردستان\nبەیانی ئەمڕۆ 2022/5/12، بەبەشداری چەند لیوایەکی هێزی پێشمەرگە وهێزی دژە تیرۆر بەسەرپەرشتی ڕاستەوخۆی وەهاب هەڵەبجەی بەرپرسی دژ تیرۆر و لیوای بەرگری و فریاکەوتن و ئاسایشی گەرمیان و میحوەری قەرەتەپە و هێزەکانی بەرپەرچدانەوەی خێرا و لیوای ۱٥۲ی سوپای عێراق، ئۆپەراسێون دەستی پیکرد.\nمحەمەد چەوری، جێگیری بەرپرسی لیوای ۱٤٤ هێزی پێشمەرگە بۆ ڕێگای کوردستان وتی: ئۆپەراسێونەکە لە چوار قۆڵەوە دەستی پێکرد، بەم شێوەیەی لای خوارەوە:\nقۆڵی قوڕی چای ،لیوای ۱۷ی پێشمەرگە وفەوجی یەکی لیوای۱٥۲ ی سوپای عێراق.\nقۆڵی دوڕاجی، هێزەکانی میحوەری دوو و ئاسایشی گەرمیان.\nقۆڵی پەڵکانە، لیوای ۱٤٤ی پێشمەرگە و لیوای ۱٥۲ و دژە تیرۆر.\nقۆڵی شۆراو، بەرگری فریاکەوتن و ضڑ بەرپەرچدانەوەی خێرا.\nوتیشی: ئۆپەراسێونەکە بە هاوبەشی هێزە کوردییەکان و هێزە عێراقیەکان ئەنجامدرا، کێوماڵی ئەو ناوچانە کرا،کە ماوەی چەند ساڵێکە لەنێوان هێزی پێشمەرگە وسوپای عێراق، وەک پۆشایی ئەمنی ماوەتەوە و چەتەکانی داعش سوودیان لێ بینیوە و بۆخۆیان بەکاریان هێناوە.\nلەسەر زیان و دەستکەوتەکانی ئۆپەراسێونەکە،ناوبراو وتی : بۆمبێک بەئۆتۆمبێلەکەی مندا تەقیوەتەوە وبۆمبێکی دیکە بەهێزەکانی پێشمەرگە تەقیوەتەوە و دووپێشمەرگە برینداربووەو سێ بۆمبێش تەقێنراوەتەوە و دەست بەسەرچەند کەل وپەلێکی تیرۆریستانداگیراوە.\nئاماژەی بەوەشدا، ئەم ئۆپەزاسێونە، دوای ئەوە دێت،کە ماوەیەکە چەتەکانی داعش، دەستیان بەجموجۆڵکردووە و لەماوەی مانگێکدا دوو شوانیان لە سنوری شارەدێی زنانە رفاندوە و دواتر بە پارە ئازادیان کردوون.


ئێران بە پێشێلکاریی هەموو مافەکانی مرۆڤ لە قەڵەم دەدرێت – کوردی – RojNews.News\nئێران بە پێشێلکاریی هەموو مافەکانی مرۆڤ لە قەڵەم دەدرێت\n28/02/2020 - 8:53:42 pm\nدووشەممە, 10 سبت 2018 – 09:40 ڕۆژنیوز – ناوەندی هەواڵەکان\nهه‌شتی ئه‌م مانگه، حکومەتی ئێران هه‌رسێ زیندانی سیاسی کورد زانیار و لوقمان مورادی و ڕامین حسێن په‌ناهی له سێداره‌دا و هاوکات هێرشێکی مووشەکیی کردە سەر بارەگاکانی حزبی دیموکراتی کوردستان (حدک) و حزبی دیموکراتی کوردستانی ئێران (حدکا) و بەتایبەتیش بارەگای دەفتەری سیاسیی حدک (قەڵا) کرایە ئامانج، ئه‌مه‌ش کاردانه‌وه‌ی چین و توێژه‌کانی به‌دوایی خۆیدا هێناوه.\nلەوە بارەیەوە، کاروان ئه‌نوه‌ر، سه‌رنووسه‌ری لقی سلێمانی سه‌ندیکای ڕۆژنامه‌نووسانی کوردستان بە ڕۆژنیوزی وت:”مووشەکبارانکردنی باره‌گاکانی حزبی حدک و حدکا له‌لایه‌ن ئیرانه‌وه پێشلکارییه‌کی سه‌روه‌ریی خاکی عێراقه، وه له ئێستادا هه‌موو ڕێکخراوه نێوده‌وڵه‌تییه‌کان و مافی مرۆڤ له سه‌روبه‌ندیی ئه‌وه‌دان سزای له سێداره‌دان به‌یه‌کجاری هه‌ڵبگیرێت، به‌ڵام به‌داخه‌وه سزای له سێداره‌دانی چالاکوانانی کورد له ڕۆژهه‌ڵات هه‌ر به‌رده‌وامه، کە ئەمەش پێشلکاریی مافی مرۆڤە”.\nکاروان ئه‌نوه‌ر پێیوایە، کە سووتاندنی کونسوڵگەری ئێران لە باشوری عێراق و شاری بەسرە، دەبێتە کێشەیەک کە چەند ساڵێکی دیکە لە باڵەکانی شیعەدا ڕەنگدانەوەی ده‌بێت، بۆ کوردیش دەڵێت: کورد به‌شێکی بچوکه له‌و یارییه گه‌وره‌ییه‌ی که له‌نێوان ئێران و سوریا و ڕوسیا له‌لایه‌ک و قه‌ته‌ر و سعودییه و تورکیا له‌لایه‌کی دیکه، کە هیوادارم کورد نەبێتە بەشێک لەم یارییە گەورەییە و سبەینێ میلەتەکەمان باجەکەی بدات.\nلەسەر هەمان پرس ئه‌کره‌می میهرداد مێژوونوسی کورد، باس لە مێژووی دەسەڵاتی ئێران دەکات و ده‌ڵێت: له ڕاستیدا حکومەتی ئێران له‌وه‌ته‌ی هاتووه‌ته سه‌رکار هیچ درێغی نه‌کردووه له په‌لاماردانی کورد و کۆمه‌ڵکوژیکردنی، هه‌ر هه‌لێکی بۆ ره‌خسابێت له‌هه‌ر شوێنێکی دونیا بووبێت کوردیی تیرۆر کردووه.\nئەو مێژوونووسەی کورد وتیشی: به‌خۆڕا ئێران ناونه‌نراوه کۆماری سێداره، چونکه کارنامه‌ی مێژوویی کارنامه‌ی تیرۆر و سێداره بووه، وه کورد زۆر ده‌مێکه قوربانییه‌کی نێوده‌وڵه‌تی و هه‌رێمییه، هه‌میشه ده‌وڵه‌تان هاوکاربوون له له‌ناوبردنی کورد و داگیرکردنی کوردستان،کوردیش به‌رامبه‌ر ئه‌مه ده‌بێت هاوکار و یه‌کگرتوو بێت و ئه‌و خه‌ساره‌تانه که‌م بکاته‌وه.\nکەرکوک، مێردمنداڵێک کوژرا\nئامینە قادری: بە شەهیدکردنی هاوسەر و کوڕەکەم لە خەبات پەشیمان نابینەوە


کوردیپێدیا - مەزاری شێخی هیران\n🏰 مەزاری شێخی هیران | پۆل: شوێنەکان | زمانی بابەت: 🏳 کوردیی ناوەڕاست\nمەزاری شێخی هیران\nمەزارەکە لەسەر بەرزایەکی ناوەڕاستی هیرانە کە چوار دەوری بە ڕەز و باخاتی میوە و دار بەڕووی بەرز داپۆشراوە. ئەم شوێنە گۆڕستانی شێخانی تەریقەی قادرییە، تەکیەی هیران کە باو باپیرانی سافی هیرانی لە ژێر ئەو گردە لە ناو ئەشکەوتی دەستکرد شاردراونەتەوە، لە جەژن و بۆنە ئایینیەکان و لە کاتی وەفاتی شێخەکانیش دا مەراسیمی زیکری دەروێشان لەو شوێنە بەڕێوەدەچێت، هەروەها شوێنی شەفاعەت و نزاو پاڕانەوەیە لە خوای گەورە بۆ گەیشتن بە مراز و ئاواتیان. لە ناو باخەکانی هیران دەیان کەپری گەشتیاری و شوێنی پشودان بۆ گەشتیاران دروستکراوە، بۆیە لە وەرزی هاوین هەزاران گەشتیار روو لە ناوچەکە دەکەن.\n➕ ئەم بابەتە لەلایەن: (سەریاس ئەحمەد)ەوە لە: Sep 23 2015 2:09PM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Sep 23 2015 2:12PM باشترکراوە\n📷 فایلی وێنە 1.0.1 39 KB Sep 23 2015 2:09PM سەریاس ئەحمەد


منداڵباز: زه‌مه‌نی گێڕه‌ره‌وه وئاستی گێڕانه‌وه – Denegkan\nمنداڵباز: زه‌مه‌نی گێڕه‌ره‌وه وئاستی گێڕانه‌وه\nbyنیهاد\tAugust 21, 2011\tگشتی\nكاتێك ده‌قێكی ئه‌ده‌بی ده‌یه‌وێت له زه‌مینه‌ی دیارده‌یه‌كی كۆمه‌ڵایه‌تیه‌وه بنیاتی گوتار به‌رهه‌م بێنێت، ئه‌وساته ده‌بێت ئه‌و دیارده كۆمه‌ڵایه‌تیه له ئاستی گێڕانه‌وه بگوازینه‌وه بۆ پڕۆسه‌ی نووسین، نووسین ده‌بێت توانای به‌رهه‌مهێنانی زه‌مه‌نی هه‌نووكه‌یی خۆی هه‌بێت، نه‌ك ببێته به‌رهه‌م هێنه‌ره‌وه‌ی زه‌مه‌نی گێڕانه‌وه، چونكه گێڕانه‌وه زه‌مه‌نێكه خاوه‌نی مه‌عریفه‌و سیستمی تایبه‌تی نێو ژیانه.بۆیه نووسین به پێچه‌وانه‌ی ئه‌و زه‌مه‌نه هه‌وڵی خوڵقاندنی زه‌مه‌نی نادیار ده‌دات، ئه‌وه‌ش ده‌بێت به زه‌مه‌نی ده‌ق، به‌مانای زه‌مه‌نێك كه جیاواز بێت له زه‌مه‌نی گێڕانه‌وه.\nئه‌و ساته‌ی ده‌ق توانای زینده‌گی نه‌بوو له‌ناو زه‌مه‌نی خۆیدا، به‌ڵكو زینده‌گی ئه‌و له‌ناو زه‌مه‌نی گێڕانه‌وه‌دا بوو، ئه‌وا هه‌موو خوێندنه‌وه‌و ڕاڤه‌كردنه‌كان ده‌چنه‌وه ناو ڕاڤه‌كردنه‌وه‌ی گێڕانه‌وه‌كان، كاتێ ئه‌و تێڕوانینه ده‌سه‌پێته سه‌ر رۆمانی (منداڵباز) ی فه‌رهاد پیرباڵ، به‌وه‌ی ده‌ق به‌هۆی نه‌بوونی ڕووی نادیاری ووشه، به‌ڵكو یه‌ك ئاستی گێڕانه‌وه ده‌ربازی بێت، ئه‌وه‌ش په‌یوه‌ندیی به‌و فۆڕمه سه‌پێنراوه‌ی به‌ر له نووسین هه‌یه، كه ده‌یه‌وێت ناو بنرێت به ته‌كنیك.\nله‌كاتێكدا گه‌ڕان به‌دوای ته‌كنیكی نوێ بۆ ده‌ق، سه‌پاندنی شێوه‌و فۆڕمێكی جوگرافی نییه بۆ ده‌ق، به‌ڵكو په‌یوه‌ندیی ده‌لالی زمان ئه‌و ته‌كنیكه ده‌خوڵقێنێت، چونكه گریمانه‌كردنی فۆڕمی به‌ر له‌نووسین مانای ده‌ستنیشانكردنی سه‌رجه‌می ئه‌و ڕووداوه نووسراوانه‌یه له‌ناو یه‌كه‌یه‌كی نه‌گۆڕدا، ئه‌وه‌ش هه‌ر له سه‌ره‌تاوه ڕێگه‌ی ئه‌وه له ده‌قه‌كه ده‌گرێت په‌یوه‌ندیه‌كانی خۆی قووڵ بكاته‌وه وله‌ئاستی گێڕانه‌وه‌ی ئاخاوتن ده‌ربازی بكات.\nئه‌و كاته‌ی نووسه‌ر له‌ناو ده‌قه‌كه‌دا نایه‌ڵێت نووسین ئاستی گێڕانه‌وه‌ی ئاخاوتن بكوژێت وله‌شوێنیدا زمان سیستمی ئاماژه‌كاریی خۆی بێنێته بوون، ئه‌و ساته ووشه توانای ئه‌وه نابێت له ووتراوی ڕووكه‌ش ده‌ربازی ببێت، ئه‌و هۆكاره وای كردووه ووشه لای نووسه‌ر خاوه‌نی چه‌مكێكی قووڵ نه‌بێت بۆ ڕووداو، به‌ڵكو وه‌زیفه‌ی ووشه ته‌نیا گه‌یاندنی ڕووداوه سه‌ر زاره‌كیه‌كانه، ئه‌وانه‌ی به‌ر له ده‌ق بوونیان هه‌بووه، به ڕووكه‌ش ماناوه‌ی ووشه‌و نه‌بوونی توانا بۆ ئیدراك وپه‌یبردن به نهێنی، په‌یوه‌ندیی به زاڵبوونی گێڕانه‌وه له‌لایه‌كه‌وه هه‌یه وله‌لایه‌كیتریش به‌هه‌ند وه‌رنه‌گرتنی ده‌نگه له‌ناو بونیادی ووشه‌دا.\nكاتێ سیستمی ده‌نگ له‌ناو نووسین نابێته‌وه به ئاماژه‌و گێڕانه‌وه ده‌بێت به ئاستی زاڵ، ئه‌و ساته گێڕانه‌وه به‌سه‌ر هێله جوگرافیه‌كاندا دابه‌ش ده‌بێت، ئه‌و دابه‌شكردنه توانای ئه‌وه‌ی نییه چیرۆكه كه بكاته ڕۆمان، به‌ڵكو ئه‌وه‌یان گه‌مه‌یه‌كی نووسه‌ره، گه‌مه‌یه‌ك توانای ڕازیكردنی خوێنه‌ری نییه، به‌تایبه‌ت كاتێ دابه‌شكردنه‌كان له‌خه‌یاڵی خۆی مۆنتاژ ده‌كاته‌وه، تێده‌گات حیكمه‌تێك له‌و دابه‌شكردنه نییه، جگه له درێژكردنه‌وه له‌ڕێگه‌ی دووباره كردنه‌وه‌ی گێڕانه‌وه‌كان، ئه‌و دووباره كردنه‌وه‌یه ناچارمان ده‌كات هێلی ڕاست وچه‌پ به‌سه‌ر چوارگۆشه دووباره‌كاندا بێنین، یان ئه‌و كاتانه‌ی ده‌بینین چوار گۆشه‌كان به نه‌نووسراوه‌یی ماونه‌ته‌وه، ئه‌وه‌ش مانای وایه هێله به‌یانیه‌كانی ده‌ق ناتوانن له‌پاڵ یه‌كدا بڕۆن، چونكه له بنه‌ماوه زه‌مینه‌ی نووسینی ڕۆمانێك له ئارادا نییه، به‌ڵكو چیرۆكێكمان هه‌یه نووسینه‌وه‌ی گێڕانه‌وه زاره‌كیه‌كانه، به‌ڵام ئه‌و نووسینه له‌توانایدا نییه گێڕانه‌وه بگوازێته‌وه بۆ سیستمی ئاماژه‌كاری نووسین، ته‌نانه‌ت له (خه‌ونه‌كه‌ی یاسین) دا ئاستی گێڕانه‌وه نایه‌ڵێ‌ََ زمان به‌ره‌و په‌یوه‌ندیه‌كی جیاواز بڕوات.\nله‌ده‌قه‌كه‌دا زمانی خه‌ون زمانێكی جیاواز نییه، به‌ڵكو وه‌زیفه‌ی ئه‌و زمانه نواندنی گه‌مه‌یه‌كی منداڵانه‌یه، ئه‌ویش وه‌رگرتنی ڕۆڵی گه‌وره‌كانه، نه‌بوونی زمانێكی جیاواز بۆ خه‌ون، مانای نه‌بوونی زمانێكه بۆ جیابوونه‌وه له واقیع، ته‌نانه‌ت په‌یوه‌ندیه‌كی ڕاسته‌وخۆ هه‌یه له‌نێوان خه‌ون وڕووداوه سه‌ره‌كیه‌كه‌دا، چونكه خه‌ون له ڕۆمانه‌كه‌دا خاوه‌نی زمانێكی نه‌ستی جیاواز نییه، هێنده‌ی ته‌واوكه‌ری ده‌نگی یوسفه، به‌وه‌ی بڕوا به هه‌تیوو بازه‌كان نه‌كات.\nهه‌ڵسان له‌خه‌ویش دوو ده‌لاله‌تی ساده‌ی گرتۆته خۆی، ئه‌ویش ژیان ومردنه، دوو ده‌لاله‌ت بێ ئه‌وه‌ی هه‌ڵگری مانایه‌كی قووڵ بن له‌ناو ده‌قدا به‌وه‌ی له‌هه‌ڵسانی یه‌كه‌مدا ده‌بینێ دایه‌و بابه تێكئاڵاون و سه‌رگه‌رمی سێكس كردنن، له‌جاری دووه‌میشدا باوك خۆی كوشتووه، ئه‌و خۆكوشتنه چه‌نده بێده‌سه‌ڵاتی باوك ده‌خاته ڕوو، هێنده‌ش خستنه ڕووی كوشتنی خه‌ونه، چونكه ئه‌و كوشتنه هاویه‌كسان كردنه‌وه‌ی قه‌ده‌ری یاسینه به هه‌مان چاره‌نووسی یوسف.\nبه‌ئاگاهاتنه‌وه‌ی مناڵه‌كان له خه‌ون یه‌ك ده‌لاله‌تی باومان پێ ده‌ڵێت كه ده‌لاله‌تی گێڕانه‌وه‌ی ناو واقیعه، كه له‌گه‌ڵ هه‌ڵسانی مناڵه‌كاندا گه‌وره‌كان یان خه‌ریكی سێكس كردنن، یان له بێده‌سه‌ڵاتی خۆیان وهه‌ستكردن به لاوازیی خۆیان ده‌كوژن.\nئه‌گه‌رچی موفاره‌قه‌یه‌كی سه‌یر هه‌یه له‌نێوان ئه‌و دوو حاله‌ته‌دا كه ده‌قه‌كه نه‌یتوانیووه له‌ناو جیاوازیه‌كانی ئه‌و دوو ئاسته ڕه‌هه‌ندێكی ده‌لالی به‌هه‌ریه‌ك له‌و دووانه ببه‌خشێت، به‌ڵكو ته‌نیا ڕاڤه‌كردنێكی كۆمه‌ڵایه‌تی به‌و حاله‌ته داوه، به‌وه‌ی كاتێ له‌خه‌و هه‌ڵده‌ستین یان تاوانی بینینی جه‌سته‌ی دایكمان ده‌بینین له‌ژێر باوكمان، یا ئه‌و باوكه ده‌بینین له‌بێده‌سه‌ڵاتیدا خۆی ده‌كوژێت، به‌ڵام هه‌ریه‌ك له‌و دوو ئاسته وه‌كو ڕووداوی تیژ تێپه‌ڕ ده‌ڕۆن بێئه‌وه‌ی گه‌شه به‌و په‌یوه‌ندیه بدرێت، ته‌نانه‌ت ئه‌و تێپه‌ڕینه خێرایه به گۆڕانی كه‌سێتیش ده‌رده‌كه‌وێ، وه‌ك ئه‌و نه‌خۆش كه‌وتنه‌ی به‌لقیسی دایكی یوسف.\nئه‌و نه‌خۆش كه‌وتنه ئه‌گه‌ر په‌یوه‌ندیی به وون بوونی كوڕه‌كه‌یه‌وه هه‌بێت ئه‌وا ده‌بینین ئه‌و هه‌موو توانای عه‌قڵی خۆی ده‌خاته گه‌ڕ، به‌واتایه‌كیتر دایك سه‌رباری هه‌ڵنه‌سان به‌هیچ كارێك، به‌ڵام ئیراده‌ی بۆ ژیان له مردن گه‌وره‌تره “سێكس كردن له‌گه‌ڵ مێرد” ئه‌وه‌مان بۆ ده‌رده‌خات، یاخود كاتێ له‌گه‌ڵ جیرانی خوشكی ده‌یه‌وێ بچن بۆ لای سه‌یده سۆر بۆ ئه‌وه‌ی نه‌سرین له ئاوێنه‌دا سه‌یری چاره‌نووسی یوسف بكات، كه‌چی به‌ر له‌وه‌ی به‌لقیس بۆ ئه‌و كاره پرس به مێرده‌كه‌ی بكات، كتوپڕ شێت ده‌بێ، چۆن شێت ده‌بێت؟ ئه‌وه‌یان په‌یوه‌ندیی به‌و ده‌قه‌وه نیه، چونكه نووسین ته‌نیا له‌سه‌ر ئاستی گێڕانه‌وه ده‌ركه‌وتووه، گێڕانه‌وه‌ش ته‌نیا وه‌زیفه‌ی گه‌یاندنی شته‌كانی هه‌یه، هه‌واڵی ڕووداوه‌كانمان پێ ده‌دات.\nلێره‌دا چیرۆكه‌كه له‌باره‌ی ڕووداوه‌كانه‌وه زیاتر له‌سه‌ر چیرۆكه هه‌واڵ كار ده‌كات نه‌وه‌ك ڕۆمانێك بێت وه‌ك ناونراوه، ئه‌و كاته‌ی شێوه هه‌واڵ زاڵ بوو له‌سه‌ر گه‌یاندنی زانیاریه‌كاندا وئه‌و ساته ناچارین تێگه‌یشتن له ده‌ق بگوازینه‌وه بۆ ئه‌وشێوه ئاخاوتنه‌ی نووسین به‌كاری دێنێت، بۆیه ئه‌گه‌ر نووسه‌ر ویستبێتی هه‌ندێك ووشه‌ی كرمانجی ئاوێته‌ی نێو نوسین بكات، ئه‌و كاره‌ش ده‌كرێ ببێته فراوان كردنی ئاسۆی نووسین، به‌ڵام ئاسۆیه‌ك له‌ڕێگه‌ی ئیستاتیكی زمانه‌وانیه‌وه فراوان ده‌بێت، نه‌وه‌ك وه‌رگرتنی تووشی زیاده‌ڕه‌ویی و لادان له سیستمی زمانمان بكات.\nچونكه ئه‌گه‌ر له كرمانجیدا ووشه‌ی (خۆی) پاشگر بێت بۆ ناوی كه‌سه نزیكه‌كان وه‌ك: برای خۆی، بابی خۆی، پسمامی خۆی، ئه‌وا له‌شێوه‌ی نووسینی ده‌قه‌كه‌دا ئه‌و ووشه‌یه كه له ئاماده‌بوونێكی به‌رده‌وامدایه، به‌ڵام ئاماده‌بوونێك به‌هیچ شێوه‌یه‌ك كه‌شفی نادیارمان بۆ ناكات، بۆیه (بۆ نموونه) كاتێك یاسین له‌گه‌ڵ باوكیدا به‌ته‌نیا گفتوگۆ ده‌كه‌ن، هیچ پێویست به‌وه ناكات بنووسرێت “یاسین ئێواره به باوكی خۆی گوت” لا 34، یان له شوێنی تر به‌هه‌مان شێوه “مام قادری قه‌یماغ فرۆش له‌سه‌ر خوانی به‌یانیدا به ژنه‌كه‌ی خۆی گوت” لا 35.\nچونكه ووشه‌ی (خۆی) زیاده‌و به‌تایبه‌ت كاتێ ئه‌و ووشه‌یه ناتوانێت هیچ ئیزافه‌یه‌ك بخاته سه‌ر مه‌عریفه‌ی ڕسته، نووسه‌ر جوانترین ڕووی ده‌قه‌كه به‌ره‌و كونجێكی تاریك ده‌بات، ئه‌ویش كه‌سێتی یوسفه، چونكه ئه‌و بێئه‌وه‌ی ئاماده‌بوونی هه‌بێت، كه‌چی له‌هه‌مان كاتدا یوسف نائاماده‌یكی ئاماده‌یه، نائاماده‌یی ئه‌و كه‌سێتیه توانای هه‌ڵگری پرسیاری هه‌یه، به‌ڵام نووسه‌ر ده‌رفه‌ت به‌و پرسیاره نادات وله‌سه‌ر زمانی نه‌جیبه‌خانه‌وه پرسیار ده‌كوژێت كاتێك ده‌ڵێت “یوسفی كوڕی تۆم بینی له‌ناو ئۆتۆمبێلێكی سپیدا بوو: سێ پیاویشی له‌گه‌ڵدا بوو” لا 79\nله‌به‌ر ئه‌وه‌ی به‌و دێره ده‌په‌ڕێته‌وه سه‌ر مه‌سه‌له‌یه‌كیتر، ئه‌ویش دووركه‌وتنه‌وه‌یه له جه‌وهه‌ری ده‌قه‌كه، به‌و كاره‌ی نوسه‌ر ده‌یه‌وێ هه‌تیوبازی له دیارده‌یه‌كی كۆمه‌ڵایه‌تیه‌وه بگوازێته‌وه بۆ به‌رهه‌می عه‌قڵیه‌تی به‌عس، كه ئه‌وه به‌عسه ئه‌و دیارده‌یه به‌رهه‌م دێنێت.\nدیاره به‌عس سوودی له‌هه‌موو ئه‌و به‌د ئاكاریه‌و دیارده ناسرووشتیانه وه‌رگرتووه، به‌ڵام هه‌ڵه‌یه‌كی گه‌وره ده‌كه‌ین ئه‌گه‌ر ئه‌و دیارده‌یه وه‌كو دیارده‌یه‌كی كۆمه‌ڵایه‌تی سه‌یر نه‌كه‌ین، چونكه به‌و كاره توانای خۆپاككردنه‌وه‌مان نابێت له مێژووه‌وه، به‌ڵكو ئه‌و كاته‌ی ئه‌و دیارده‌یه ده‌خرێته ئه‌ستۆی به‌عسه‌وه مانای وایه ده‌مانه‌وێ له به‌شێكی سه‌ره‌كی مێژووی دیارده‌یه‌كی كۆمه‌ڵایه‌تی كۆمه‌ڵگا خۆمان ده‌رباز بكه‌ین، ئه‌گه‌رچی بیانوویه‌ك هه‌بێت ئه‌ویش قسه‌كانی دكتۆر زه‌كه‌ریا بێت به‌وه‌ی “خه‌ڵكی هه‌ولێر كه‌س كچ وخوشك وژنی خۆی ناهێنێته ده‌ره‌وه، ئیدی پیاو له‌م شاره‌دا ناچار ده‌بێ عاشقی هاوجنسی خۆی بێت” لا 20 به‌ڵام قسه‌كانی ئه‌و دكتۆره به‌هه‌ند وه‌رناگیرێت، به‌ڵكو وه‌ك بۆچوونێك سه‌یر ده‌كرێت، دواتر دیارده‌كه كۆده‌كرێته‌وه له‌سه‌ر ئه‌وه‌ی به‌عسه به‌رهه‌م هێنه‌ری، بۆیه ئه‌گه‌ر به‌عس نه‌بوایه ئه‌وا چاره‌نووسی ده‌رده‌كه‌وت ته‌نانه‌ت خۆكوشتنی جابیری باوكی یوسف ده‌گه‌ڕێته‌وه بۆ ئه‌و خاڵه، كه ئه‌و دڵنیایه كوڕه‌كه‌ی به‌عس فڕاندوویه‌تی، بۆیه له‌به‌رامبه‌ر بێده‌سه‌ڵاتی به‌عسدا خۆی ده‌كوژێت، له‌كاتێكدا ده‌توانرا ته‌ركیز بكرێته سه‌ر قسه‌كانی دكتۆر زه‌كه‌ریا نه‌وه‌ك قسه‌كانی ئه‌و ته‌نها وه‌كو ده‌نگێكی په‌راوێزكراو سه‌یر بكرێت.\nئه‌گه‌ر ئه‌و ده‌نگه نوێنه‌ری توێژێكی ده‌ست نیشان كراوی كۆمه‌ڵگا بێت، ده‌بێت ده‌ق ده‌نگی ئه‌و توێژه له‌ناو نووسیندا به‌هه‌ند وه‌ربگرێت، به‌ڵام چونكه ده‌ق ته‌نها گێڕانه‌وه‌كانمان پێ ده‌گه‌یه‌نێت، توانای نیه كار له‌سه‌ر ئه‌و ده‌نگه بكات، به‌ڵكو دێت ئه‌و ڕقه‌ی به‌عس وێنه ده‌كێشێته‌وه وه‌ك له لاپه‌ڕه (54-55) دا ده‌بینین له‌كاتێكدا دوو ئیستخبارات ڕێگا به یوسف ده‌گرن وداوای هه‌ویه‌ی لێ ده‌كه‌ن، نووسین نه‌یتوانیووه ئه‌و توڕه بوونه‌ی ده‌ره‌وه‌ی نووسین بگوازێته‌وه بۆ خوێندنه‌وه‌یه‌كی ئه‌و دیارده‌یه، كه چۆن به‌عس سوودی لێ ده‌بینێت بۆ ئه‌تكردنی كه‌سێتی كوردی، به‌ڵكو نووسه‌ر ئاستی گێڕانه‌وه‌و زه‌مه‌نی گێڕه‌ره‌وه‌ی یه‌كسان كردووه به یه‌ك ئه‌ویش بۆته مایه‌ی ئه‌وه‌ی ده‌قێكمان هه‌بێت كه به‌ر له نوسینیش خاوه‌نی بووین، چونكه ئه‌و ده‌قه توانای به‌خشینی زه‌مه‌نی ده‌ق وسیستمی ئاماژه‌كاریی وپه‌یوه‌ندیی زمانه‌وانی نییه.\nPrevious سایكۆلۆژیای ده‌سه‌ڵات‌و جه‌ماوه‌ر….6\nNext ته‌مه‌ن …. حه‌سه‌ن مسته‌فا


سەندیکایەکی پاسیڤ یا ئاکتیڤ:\nلە بەشەکانی رابوردودا بینیمان کە سەندیکای پزیشکانی کوردستان چی یاریکەرێکی گرنگی سیاسی بوە، بەلای کەمەوە وەکو ئامرازێک بەدەست پارتە سیاسیەکانی (بەتایبەتی ئەوانەی لە دەسەڵاتدان) و وەکو ئامرازێکیش بۆ جێبەجێکردنی سیاسەتەکانی حکومەت (بە تایبەتی وەزارەتی تەندروستی)، بۆ سوکردنی باری سەرشانی وەزارەت و لەهەمانکاتیشدا هەڵاتنی وەزارەتی تەندروستی لە بەرپرسیارێتی ئەگەر هاتو ئەو سیاسەتەی کە لەڕێی سەندیکاوە جێبەجێدەکات مایەی ناڕەزایەتی خەڵک بێت.\nئەوەی لەو شیکردنەوەدا دەردەکەوێت سەندیکایەکە کە رۆڵێکی پاسیڤ دەبینێت لە هاوکێشە سیاسیەکاندا. لە هەردو نمونەکەدا سەندیکا یاریکەرێکە کە بە ئەمر و نەهیەکانی حیزب و حکومەت نەبێت کار ناکات و خۆی کەسایەتیەکی سەربەخۆی ئەوتۆی نیە، بەڵام لە راستیدا ئەوە تەنها دیوێکی دراوەکەیە و وێنەکە لەوە ئاڵۆزترە. سەندیکای پزیشکان لە بەرامبەر ئەو بەکارهێنانەدا لە لایەن حیزب و حکومەتەوە، ئەویش رۆڵی هەبوە لەوەی کە قسەی لای ئەو دو یاریەکەرە سیاسیە گەورەیە بڕوات و حیساب وکتابی بۆ بکرێت لە داڕشتنی سیاسەتەکانی پەیوەست بە سیستمی تەندروستی و سیاسەتیش لە مەودا فراوانەکەیدا. پێش ئەوەی باسی پێگە و هێز و دەستڕۆیشتنی سەندیکای پزیشکان لای حکومەت و حیزب بکەین، دەبێت ئەوە یەکلابکەینەوە کە مەبەستمان چیە لە سەندیکا خۆی؟ ئایە کە باسی رۆڵی سەندیکا دەکەین و باسی کاریگەری ئەم رێکخراوە لە ناو حکومەت و حیزبدا دەکەین، باسی کێ دەکەین لەناو سەندیکادا؟ ئایە ئەوەی کە باسی دەکەین هەمو ئەندامانی سەندیکای پزیشکانی کوردستانە، کە بەشێویەکی پراکتیکی هەمو پزیشکانی کوردستان دەگرێتەوە؟ یا بە تەنها باسی پێشڕەو ودەسەڵاتدارەکانی سەندیکا دەکەین لە نەقیب وجێگری نەقیب و ئەنجومەنی سەندیکا و سەرۆک لقەکان؟\nستراکتۆری سەندیکای پزیشکانی کوردستان لەڕوی ئەندامەکانیەوە دەکرێت بەشێویەکی گشتی بۆ دو بەش پۆلێنبکرێت. بەشێکی ئەندامانی سەندیکا ئەو پزیشکانەن کە هیچ دەسەڵاتێکیان لە سەندیکادا نیە و ئەندامی ئاسایین. ئەم ئەندامانە لەو پزیشکانە پێکدێت کە ساڵانە لەدوای دەرچونیان لە کۆلیژەکانی پزیشکی، راستەوخۆ، بەهۆی ئەو بڕیارە نادەستوریەی کە سەندیکا داویەتی، کە هەمو پزیشکێک دەبێت ئەندام بێت لە سەندیکادا، دەبنە ئەندام لە سەندیکای پزیشکانی کوردستاندا. هەروەها بەشێکی زۆریش لە پزیشکە "کۆنەکان" پێکدێت کە ساڵانێکە ئەندامی سەندیکان بێ ئەوەی چانسێکێان بۆ رەخسابێت بۆئەوەی رۆڵێکی سەرەکی لە سەندیکادا ببینن، چی لەبەرئەوەی کە خۆیان ئارەزویان نەبوە، یا لەبەر ئەوەی پەیوەندیەکی ئەوتۆیان بە پارتە فەرمانڕەواو و سەرەکیەکانی کوردستانەوە نەبوە. بەشی دوەمی ستراکتۆری ئەندامانی سەندیکای پزیشکانی کوردستان، لەو پزیشکانە پێکدێت کە رۆڵی پێشڕەوایەتی و سەرکردایەتی لە سەندیکادا دەبینن. ئەم پزیشکانە، ئەو ئەندامانەن کە نەقیب و جێگری نەقیب و ئەندامی ئەنجومەنی سەندیکا و سەرۆکی لقەکان ...هتد، پێکدەهێنن. ئەگەر ورد تەماشای پێکهاتەی ئەم بەشەی ئەندامانی سەندیکای پزیشکان بکەین، دەبینین دو رەگەز و خەسڵەتی سەرەکی هەیە کە کۆییان دەکاتەوە؛ خەسەڵەتی یەکەم ئەوەیە کە ئەو پزیشکانە بە جۆرێک لە جۆرەکان نزیکەن لە پارتێک لە پارتەکانی دەسەڵاتی کوردستان (لە هەولێر و دهۆک پارتی و لە سلێمانیش یەکێتی) و خەسڵەتی دوەم ئەوەیە کە زۆربەیان لە ناو خەڵک و توێژی پزیشکاندا، پزیشکی ناسراون. لەمەوە راستیەکی گرنگمان بۆ دەردەکەوێت کە ئەو پزیشکەی دەیەوێت رۆڵی سەرەکردایەتی لە سەندیکای پزیشکاندا ببینێت، پێویستی بەوە نیە کە ئەندامێکی چالاکی سەندیکای پزیشکان بێت و رۆڵی گەورەی بینیبێت لە داکۆکی کردن لە مافەکانی پزیشکان و هەوڵدان بۆ بەدەستهێنانی ئەو مافانە، بەڵکو تەنها پێویستی بە دو شت هەیە؛ یەکەمیان پزیشکێکی ناسراو بێت و دوەمیان سەر بە یەکێک لە پارتە سیاسیەکان بێت.\nپرسیارێکی سەرەکی لێرەدا ئەوەیە کە بۆچی پزیشکی ناسراو دەبێتە پیشڕەو لە ناو سەندیکای پزیشکاندا؟ ئایە لۆژیکی تر نیە کە پزیشکە تازە پێگەیشتوەکان کە گەنجترن و داواکاریی و پەیداویستیەکانیان بە بەراورد بە پزیشکە ناسراو و بەتەمەنەکان زۆرترە و لە روی ئینێرژی و توانا و کاتەوە ئامادەترن، رۆڵی سەرکردایەتی و پێشڕەوایەتی لە سەندیکای پزیشکاندا ببینن؟ بۆچی هەمو نەقیبێکی سەندیکا و جێگرەکەی و سەرۆکی لقەکان هەمو پزیشکی پسپۆر و ناسراو و بەتەمەنن؟ ئایە تەنانەت حیزبیش نەیتوانیەوە ئەندامێکی گەنج لە ئەندامە پزیشکەکانی خۆی پەروەردە بکات، بۆ ئەوەی رۆڵی پیشڕەوایەتی لە سەندیکای پزیشکاندا ببینێت؟\nدو فاکتەری گرنگ هەن کە دەبێت لێیان تێبگەین بۆ ئەوەی وەڵامی ئەو پرسیارانەی سەرەوە بدەینەوە، فاکتەری یەکەم ئەو راستیەیە کە توێژی پزیشکان، توێژێکە پرنسیب و بوارێکی زانستی گەورە کۆیدەکاتەوە. زانستی پزیشکی زانستێکی ئاڵۆز و قورسە. ئەو پزیشکەی کە بەشێک لەم زانستەی بە باشی هەرس کردبێت و پزیشکێکی باشی لێدەرچوبێت، لە لایەن پزیشکەکانی ترەوە، بە چاوی رێز و حورمەتەوە تەماشا دەکرێت و حیسابێکی گەورەی بۆ دەکرێت. هەمو پزیشکان ئەو راستیە باش دەزانن کە ئەو پزیشکەی دەبێت بە پسپۆر لە بوارێک لە بوارەکانی زانستی پزیشکییدا بە ئاسانی نەگەیشتوەتە ئەو پلەیە و دەبێت پاشخانێکی زانستی و هزریی گەورەی کەڵەکە کردبێت بۆ ئەوەی بگاتە ئەو پلەیە. بۆیە لە ناو پزیشکاندا ئامادەباشیەکی گەورە هەیە بۆ ئەوەی پزیشکی پسپۆر ببێت بە پێشڕەو و سەرکردە لە ناو سەندیکای پزیشکاندا، بەڵام ئایە ئەو ئامادەباشیە بەسە بۆ ئەوەی پزیشکە پسپۆڕەکان ببن بە سەرکردە؟ بێگومان نەخێر، چونکە لە بەرامبەر ئەوە فاکتەرەی سەرەوەدا، جیهانێک بەربەست هەیە لە بەردەم پزیشکە پسپۆرەکان بۆ ئەوەی رۆڵێکی گەورە لە ناو سەندیکای پزیشکاندا ببینن، بۆ نمونە، نەبونی کات لایان، یا سەرقاڵییان بە کاری گرنگتر بەلایانەوە کە کاری پزیشکیی و زانستی و وانە وتنەوەیە. ئەوەی کە زۆر بە باشی سود لە ئامادەیی پزیشکان بۆ گوێگرتن لە پزیشکێکی پسپۆر و ئاسانیی رەزامەندیبونی پزیشکان لەسەر ئەوەی کە پزیشكێکی پسپۆر و بەتەمەن لەناو سەندیکادا، پێشڕەوایەتیان بکات، وەردەگرێت، پارتە سیاسیەکانن. واتە پارتە سیاسیەکان باش لەو راستیە تێدەگەن کە پزیشکە پسپۆرەکان نەک تەنها لەناو خەڵکدا جێگە و پێگەیەکی کۆمەڵایەتی بەرزیان هەیە، بەڵکو لەناو توێژی پزیشکان خۆشیاندا جێگەی و پێگەیەکی قورسیان هەیە. بۆیە پارتە سیاسیەکان هەردەم بە دوای ئەو پزیشکە پسپۆرانەدا گەڕاون کە توزێک مەیلیان بۆ لای خۆیان هەیە و یارمەتیانداون بۆ ئەوەی رۆڵی سەرەکی لە سەندیکادا ببینن. لە راستیدا، هەندێک جار سەندیکا بوە بە شێوینی تاقیکردنەوە و مەشقکردن بۆ وەرگرتنی پۆستێکی باڵاتر لە لایەن پزیشكێکەوە لە حکومەت یا لە حیزبدا. نمونەی ئەو حاڵەتەی پێشو، وەزیری تەندروستی ئێستایە کە پێشتر نەقیبی سەندیکای پزیشکان بوە.\nهەبونی پزیشكێکی پسپۆڕ لە ترۆپکی دەسەڵاتەکانی سەندیکای پزیشكاندا بە تەنها کاری پارتە سیاسیە دەسەڵاتدارەکان (کە ئەو پزیشکە پسپۆڕانە ئەندام یا لایەنگریانن) ئاسانتر ناکات لە کۆنترۆڵکردنی توێژێکی گرنگی وەکو پزیشكان، بەڵکو کارلێکەوتەیەکی تریشی هەیە کە گرنگە بۆ سەر هەمو سیستمی تەندروستی کورستان. وەکو لە سەرەوە رونمانکردەوە، سەندیکای پزیشكانی کوردستان رۆڵێکی گەورەی لە داڕشتن و جێبەجێکردنی سیاسەتەکانی وەزارەتی تەندروستی کوردستان هەیە. نەک تەنها هەندێک لە ئەندامە پێشڕەوەکانی سەندیکا ئێستا وەزیر یا بەڕێوەبەری فەرمانگەی تەندروستی یا بەڕێوەبەری نەخۆشخانەن (بە کورتی کارکتەری کاریگەرن لە سیستمی تەندروستیدا)، بەڵکو سەندیکای پزیشکانی کوردستان وەکو دەزگایەکی نیمچە فەرمی حکومەت، بەشێک لە ئەرکەکانی حکومەت دەگرێتە ئەستۆ. ئەم رۆڵ و پێگەیە کاریگەری گەورەی لەسەر ناوەڕۆك و چۆنێتی جێبەجێکردن و کاریگەری سیاسەتە تەندروستیەکانی وەزارەتی تەندروستی وحکومەت بە گشتی هەبوە، بەڵام ئایە ئەو کاریگەرییە هی هەمو پزیشکان بوە وەکو ئەندامی سەندیکای پزیشکانی کوردستان یا بەتەنها لەسود و لەژێر کاریگەری پێشڕەو و دەسەڵاتدارەکانی سەندیکای پزیشکانی کوردستان بوە؟ بە مانایەکی تر، ئایە کاریگەری و رۆڵی سەندیکای پزیشکانی کوردستان لە ناو حکومەت و وەزارەتی تەندروستیدا، سودی بۆ هەمو پزیشکانی کوردستان هەبوە (کە هەمو ئەندامن لە سەندیکادا) یا بەتەنها بۆ ئەو ئەندامە پسپۆرانە بوە کە هەم لە حیزب و هەم لە حکومەتدا، لەڕێێ سەندیکاوە کاریگەری و رۆڵیان بینیوە. لە کارێکی ئاکادیمی ئایدیاڵدا، توێژەر دێت هەمو کار و بڕیارەکانی سەندیکا کۆدەکاتەوە و کارتێکردن و سودی ئەو بڕیارانە دەردەخات و شییاندەکاتەوە. بەڵام لێرەدا نە زانیاری تەواومان لە بەردەستدایە و نەش جێگای ئەوەیە کە هەمو بڕیارەکانی سەندیکا شیکەینەوە، بۆیە چەند بڕیار و سیاسەتێکی سەرەکی وەزارەتی تەندروستی دەخەینە رو و بەکاریاندەهێنن وەکو نمونەی کارتێکردنی سەندیکا لەسەر بڕیارەکانی حکومەت و سودوەرگرتنی پزیشکە پسپۆڕەکان کە لە هەمانکاتدا پیشڕەوایەتی دەکەن لە سەندیکادا، دەردەخەیەن؛\nنمونەی یەکەم و زەقتر لەهەمو نمونەکان، بڕیاری بەرزکردنەوەی نرخی عیادەکانی کەرتی تایبەتە لە لایەن وەزارەتی تەندروستەوە، کە ئاشکرایە ئەوەی سودی لەم بڕیارە وەرگرت پزیشکە پسپۆڕەکانن. ئەو بڕیارە لە کاتێکدا بو کە بە پێی یاسا، وەزارەتی تەندروستی بۆی نیە دەستکاری نرخی عیادە بکات و خودی سەندیکا خۆی بەرپرسە لەو کارە، لە کاتێکیشدایە کە پزیشکە پسپۆڕەکان بە قەد پزیشکە تازەپێگەیشتوەکان پێویستیان بە پاڵپشتی ئابوری نیە و ژیان و گوزەرانیان لە پزیشکە گەنج و تازەپێگەیشتوەکان (کە ئەوانیش ئەندامی سەندیکان) مسۆگەرترە. ئەو بڕیارەی وەزارەتی تەندروستی بەهەماهەنگی لە گەڵ سەندیکای پزیشکانی کوردساندا دەرکرا، وەزارەت (کە لە بنەڕەتدا دەبێت هی خەڵک بێت و هەوڵی باشترکردنی تەندروستی خەڵک بدات) بەلایەوە ئاسایی بو کە بەئاشکرا پشتگیری لەو بڕیارە بکات. پرسیارەکە ئەوەیە کە سەندیکا بۆ خۆی ئەو کارەی نەکرد و پزیشکە پسپۆڕەکان فشاریان بۆ سەر وەزراەتی تەندروستی هێنا بۆ ئەوەی ئەو کارە بکات؟ ئەوەی ئێستا وەکو یاسا لە سیاسەتی تەندروستیدا تەماشا دەکرێت ئەوەیە کە پزیشکی پسپۆڕ رقی لە کێبڕکێی ئابوریە لە بازاڕی پزیشکیدا. پزیشکی پسپۆڕ باش لەو راستیە تێدەگات کە ئەگەر هاوپیشەییەکی بەنرخێکی کەمتر لەو نەخۆش ببینێت ئەوا ئەویش دەبێت نرخەکەی کەمبکاتەوە ئەگینا کەس سەردانی ناکات. بۆیە ئەوەی پزیشکە پسپۆڕەکان لە رێی سەندیکاوە دەیکەن، یا ئەگەر سەرکەوتو نەبون لە رێی وەزارەتەوە دەیکەن، هاوشێوەکردنی نرخی عیادەکانیانە، بۆئەوەی بوار بۆ کێبڕكێ و لە ئەنجامدا نزمبونی نرخ نەمنێنێتەوە.\nنمونەی دومی کارتێکردنی پزیشکە پسپۆڕەکان لەسەر کارەکانی حکومەت، کە ناڕاستەوخۆ دەیکەن، دەستنیشانکردنی ئەولەویاتەکانی بودجەی تەندروستی کوردستانە. ئەوەی لەسەر بودجەی تەندروستی حکومەتی هەرێمی کوردستان، بەلای کەمەوە لەچەند ساڵی رابوردودا، زانراوە ئەوەیە کە بەشی شێری ئەو بودجەیە بۆ پرۆژەی پزیشکیی بە تایبەتی دروستکردنی نەخۆشخانە و پرۆژەی ژێرخانی هاوشێوە سەرفدەکرێت. هەڵبەتە سودمەندی سەرەکەی لەو پرۆژانە (ئەگەر لە کاتی خۆیاندا تەواوبکرێن و گەندەڵیان تیا نەکرێت) هاوڵاتیان و کەسانی نەخۆشە، بەڵام ئەگەر وردتر تەماشابکەین و پێشنیار و راسپاردەکانی رێکخراوی تەندروستی جیهانی لە پێش چاوبگرین دەبینین پرۆژەی تەندروستی تری گرنگتر لە تەنها دروستکردنی نەخۆشخانە هەیە کە گرنگی پێبدرێت لە بودجەی تەندروستیدا، بەڵام ئایە بۆچی نەخۆشخانە بەشی شێر دەبات؟ یەکێک لە شیکردنەوەکان دەڵێت، لەبەرئەوەی کە پزیشکە پسپۆڕەکان دەستێکی باڵایان هەیە لە دیاریکردنی ئەو بودجەیەدا، بۆیە بەشێکی گەورەی بودجەکە بۆ ئەو نەخۆشانە تەرخاندەکەن کە سەردانی خۆیان دەکەن کە بریتین لەو نەخۆشانەی کە پێویستیان بە پزیشکی پسپۆڕ و لە دەرئەنجامدا پێویستیان بە داخڵکردنی نەخۆشخانە هەیە. بۆیە، بۆ ئەوەی عیادەکانیان باشتر ئیشبکات و شوێنێک هەبێت بۆ چارەسەرکردنی نەخۆشەکانیان، ئەوا دەبێت گرنگی بە نەخۆشخانەی پسپۆڕی بدرێت. دیارە ئەم شیکردنەوەیە رەنگە بەدحاڵیبونی تیابێت، بەڵام بەشێکیش لە راستیەکان دەپێکێت.\nلە بەشەکانی داهاتودا، قسە لەسەر ئەوە دەکەین کە چۆن ئەم هەمو پرۆسەیە دەبێتە یاسا و رێسا و لەشێوەی پەیڕەو و پرۆگرامی سەندیکای پزیشکانی کوردستاندا بەرجەستە دەبێت.


نووچە نێت | ڕاستگۆیی بێ لایەنی| ئایا دیموكراسی ئه‌ردۆغان له ده‌سه‌ڵات ده‌هێڵێته‌وه؟\nJanuary 2022 07 - 21:03:00\nبه دوور ده‌زاندرێت ئه‌ردۆغان له هه‌ڵبژاردنی داهاتووی توركیا به شێوه‌یه‌كی ئارام و دادپه‌روه‌رانه سه‌ركه‌وتوو بێت، بۆیه ئه‌گه‌ر هه‌یه په‌نا بباته به‌ر به‌لاڕێدابردنی پڕۆسه‌ی هه‌ڵبژاردن، یاخود پشتگوێخستنی ئه‌نجامه‌كان، ته‌نانه‌ت ئه‌گه‌ر هه‌یه هه‌مان ئه‌زموونی شه‌شی كانوونی دووه‌می ساڵی رابردووی ئه‌مه‌ریكا له توركیا دووباره ببێته‌وه.\nله‌و چه‌ند مانگه‌ی رابردوو ده‌ركه‌وتووه ئه‌ردۆغان بێهێوا بووه، كه بتوانێت ده‌نگه‌كانی له هه‌ڵبژاردنی داهاتوو زیاد بكات، بۆیه ده‌ستی به ره‌خنه‌گرتن و دژایه‌تی سیاسیه‌كان كردووه، له‌و دوایه ره‌خنه‌ی توندی له مه‌تین جورجان ئه‌ندام و دامه‌زرێنه‌ری پارتی دیموكراسی و پێشكه‌وتوون گرتووه، كه له مانگی تشرینی دووه‌می ساڵی رابردوو به تۆمه‌تی سیخوڕی ده‌ستگریكرد.\nهه‌روه‌ها ئه‌ردۆغان هه‌ڕه‌شه‌ی له دیپلۆماتكارانی ئه‌مریكا و هه‌ندێك وڵاتی ئه‌ندام له هاوپه‌یمانی ناتۆ كرد، به پاساوی ده‌ستوه‌ردان له كاروباری دادگای توركیا، له‌گه‌ڵ ئه‌وه‌ش له ئاستی ناوخۆ جاوه‌ری پاشه‌كشه‌ی كردووه، ئه‌مجاره له سایه‌ی ئه‌و هه‌ڵاوسانه‌ی هه‌یه له رێگه‌ی دابه‌زاندنی رێژه‌ی سوو ده‌ستی به ئه‌زموونێكی داڕوخاو كرد، ئه‌و سیاسه‌ته‌ش وڵاتی تووشی قه‌یرانی ئابووری كردووه، له سایه‌ی ئه‌و دۆخه‌ی دروست بووه بۆ یه‌كه‌م جار ئۆپۆزیسیۆن به‌شێوه‌یه‌كی زۆر بوێرانه رووبه‌ڕووی بوونه‌وه، ئه‌وه‌ش ده‌بێته هه‌ڕه‌شه‌یه‌كی راسته‌وخۆ بۆ سه‌ر پێگه و ده‌سه‌ڵاتی.\nئه‌و گۆڕانكارییه‌ی رووده‌دات زۆر گه‌وره‌یه، له (20) ساڵی رابردوو ئه‌ردۆغان له‌و قۆناغه‌ی سه‌رۆك وه‌زیران بوو، له ساڵی (2003 بۆ 2014) ده‌ركه‌وت ناتواندرێت ملكه‌چ بكرێت، به‌وه‌ش توانی چینی ناوه‌راست ببوژێنێته‌وه، ئاكپارتی له هه‌موو تورکیا له (10) هه‌ڵبژاردن سه‌ركه‌وتنی به‌ده‌ستهێنا، رێگه‌ی له هه‌موو ئه‌و هه‌ڕه‌شانه گرت كه ده‌رگه‌ی لێگرتبوون، توانی شكست به هه‌وڵی كوده‌تای (2016) بهێنێت، خۆی كرد به سوڵتانێكی نوێ، دادگا و راگه‌یاندن و پۆلیس و ده‌زگاكانی تری ده‌وڵه‌ت و كۆمه‌ڵگه‌ی مه‌ده‌نی كۆنتڕۆڵ كرد، هه‌ر له‌وكاته‌وه‌ش كاته‌ش ده‌ستی به دوورخستنه‌وه‌ی ئۆپۆزیسیۆنی سیاسیش كرد.\nبه‌ڵام له‌و ساڵانه‌ی دوایی ئه‌ردۆغان پاڵپشتی جه‌ماوه‌ری له ده‌ست دا، له‌و كاته‌ی هه‌وڵی كوده‌تا دراوه حكومه‌ته‌كه‌ی تووشی ترس بۆته‌وه، به‌وه‌نده نه‌وه‌ستا ئه‌و كه‌سانه‌ی ده‌ستیان له كوده‌تاكه هه‌بوو ده‌ستگیریان بكات، به‌ڵكو هه‌موو ئه‌وانه‌ی ئۆپۆزیسیۆنی دیموكراسی ده‌ستگیركرد، زیاتر له زیاتر له (150) هه‌زار ئه‌كادیمی و رۆژنامه‌نووسی له كاره‌كانیان دوورخسته‌وه، ته‌نیا به گومانی هه‌بوونی په‌یوه‌ندی به كوده‌تاچییه‌كان، یاخود به‌ڕووی ئه‌ردۆغان وه‌ستانه‌وه، دواتر رێگه‌ی خۆش كرد ده‌ستوه‌ربداته كاروباری هه‌ڵبژاردنه‌كان، له هه‌ڵبژاردنی شاره‌وانی ئیسته‌نبوڵ له (2019) هه‌وڵیدا ئه‌نجامه‌كان بگۆڕێت، به‌ڵام ئه‌نجامه‌كانی پێچه‌وانه‌ی خواستی ئه‌و بوو.\nله ناوه‌ڕاستی ساڵی داهاتوو هه‌ڵبژاردنه‌كانی توركیا ئه‌نجام ده‌درێت، به‌هۆی هه‌بوونی گه‌نده‌ڵی و به‌كارهێنانی ده‌سه‌ڵا به‌شێوه‌یه‌كی خراپ سه‌ركه‌وتنی ئه‌ردۆغان ئه‌گه‌رێكی زۆر لاوازه، چونكه ئه‌گه‌ر شكستی هێنا له‌وانه‌یه رووبه‌ڕووی دادگا بكرێته‌وه، بۆیه ئه‌ردۆغان هه‌موو هه‌وڵێك ده‌دات پارێزگاری له مانه‌وه‌ی خۆی بكات، بۆیه ئه‌گه‌ر هه‌یه په‌نا بباته به‌ر به‌لاڕێدابردنی پرۆسه‌ی ده‌نگدان، یاخود پشتگوێخستنی ئه‌نجامه‌كانی، ته‌نانه‌ت ئه‌گه‌ر هه‌یه هه‌مان ئه‌زموونی شه‌شی كانوونی دووه‌می ساڵی رابردووی ئه‌مه‌ریكا له توركیا دووباره ببێته‌وه، یه‌كێك له ئاڵنگه‌رییه‌كانی رووبه‌ڕووی توركیا ده‌بێته‌وه، چۆنییه‌تی دانانی پلانی گواستنه‌وه‌ی ده‌سه‌ڵاته كه به جۆرێك بێت نه‌بێته هه‌ڕه‌شه بۆ سه‌ر بنه‌ماكانی دیموكراسی له توركیا، لێكه‌وته‌كانی ناسه‌قامگیری له سنووره‌كانی وڵاته‌وه نه‌گاته ئه‌وروپا و رۆژهه‌ڵاتی ناوه‌ڕاست.\nگۆڕانكاری له رێڕه‌وی دیموكراسی\nله (2003) كاتێك ئه‌ردۆغان گه‌یشته ده‌سه‌ڵات وه‌ك چاكسازێك پێشوازی لێكرا، كه ده‌توانێت ده‌زگا دیموكراسیه‌كانی وڵاته‌كه‌ی به‌هێز بكات، له سه‌ره‌تاوه پابه‌ند بوو به به‌ڵێنه‌كانی ئاكپارتی، ده‌ستیكرد به باشتركردنی خزمه‌تگوازرییه‌كانی وه‌ك چاودێری ته‌ندروستی، رێژه‌ی بێكاری زۆر كه‌مكردنه‌وه، له ماوه‌ی (10) ئابووری زۆر به‌ره‌و پێشبرد، له سه‌رده‌می ئه‌ردۆغان بۆ یه‌كه‌مجار چینی مامناوه‌ند زۆرینه‌ی دانیشتوانی توركیای پێده‌هێنا، بازنه‌ی ئازادییه‌كانی فراوان كرد، رێگه درا كورد هه‌ندێك مافی زمان په‌یڕه‌و بكه‌ن.\nئه‌و سیاسه‌تانه‌ی ئه‌ردۆغان بووه هۆی زیادبوونی جه‌ماوه‌ر له ده‌ره‌وه و ناوه‌وه‌ی توركیا، له‌سه‌ر ئاستی ناوه‌خۆ زۆربه‌ی ده‌نگده‌ری موحافیزكار و كرێكار و چینی مامناوه‌ند پاڵپشتیان ده‌كرد، زۆر به‌متمانه‌وه هه‌ڵبژاردن دوای هه‌ڵبژاردن ده‌نگیان به ئاكپارتی ده‌دا، له‌و كاته‌دا ئه‌مریكا و ئه‌وروپا حكومه‌تی توركیایان به منوونه‌یه‌كی دیموكراسی ئیسلامی لیبراڵ داده‌نا، ئه‌وروپا بیری له‌وه ده‌كرده‌وه وه‌ك ئه‌ندام له یه‌كێتی ئه‌وروپا وه‌ری بگرێت.\nبه‌ڵام زۆر به‌خێرای ئه‌ردۆغان به‌ره‌و سته‌مكاری گه‌وره رۆیشت له هه‌نگاوه‌كانی پێشووی پاشه‌كشه‌ی كرد، له (2008) ده‌ستی به لێكۆڵینه‌وه له دۆسیه‌ی ئه‌رگه‌نه‌كۆن كرد، كه لێكۆڵینه‌وه‌كی گشتگیر و یه‌كلاره‌وه بوو له پرسی ده‌وڵه‌تی ناو ده‌وڵه‌ت له توركیا، زیاتر له (140) كه‌س تۆمه‌تباركران به پیلانگێری كوده‌تا دژ به حكومه‌تی هه‌ڵبژێردراو، ئه‌ردۆغان به هاوكاری لایه‌نگرانی فه‌تحوڵا گوله‌ن له رێگه‌ی دادگا به‌ڵگه‌یان دژ به ئۆپۆزیسیۆنی دیموكراسی دروست كرد، ئه‌و هه‌وڵه بۆ ئه‌وه‌بوو كۆتایی به عه‌لمانییه‌كان بهێنن، كه ماوه‌یه‌كی زۆر بوو كۆنتڕۆڵی ده‌زگاكانی ده‌وڵه‌تیان كردبوو.\nله دوای (2013) ئه‌ردۆغان، په‌نای بۆ هه‌موو تاكتیکێك برد بۆ ئه‌وه‌ی له ده‌سه‌ڵات بمێنێته‌وه، له خۆپیشاندانه‌كانى پاركی گیزه هێزی به‌رانبه‌ر خۆپیشانده‌ران به‌كارهێنا، دوای هه‌ڵبژدارنه‌كان حكومه‌ت رێكاره‌كانی به‌رانبه‌ر خۆپیشانده‌ران توند كرد، بازنه‌ی چالاكی سیاسی ته‌سك كرده‌وه.\nپاش هه‌وڵی كوده‌تاكه‌ی مانگی ته‌مووزی (2016) ئه‌ردۆغان ماوه‌یه‌كی زۆر باردۆخی له ناكاوی به‌سه‌ر توركیا سه‌پاند، رێگه‌ی خۆشكرد ده‌سه‌ڵاته‌كه‌ی هه‌ڕه‌شه و تۆقاندنی زیاتر به‌كار بهێنێت، كردی به پاساو بۆ ئه‌وه‌ی تۆڵه له هاوپه‌یمانه‌كانی پێشووی بكاته‌وه، هه‌زاران كه‌سی له شوێنه‌وتووانی گوله‌نی له پۆسته‌كان دوور خسته‌وه و ره‌وانه‌ی زیندانه‌كانی كردن، دواتر خه‌ڵكی سۆشیالستی و دیموكراسی و عه‌له‌وی و لیبراڵیی و چه‌پ و توره‌كه نه‌ته‌وه‌ییه‌كان و كورد و ته‌نانه‌ت هه‌ندێك خه‌ڵكی لایه‌نگری خۆ كه دژ به‌و توندوتیژیانه‌ی ئه‌ردۆغان بوون، هه‌موویان خزانده زیندان و دژایه‌تی كردنه‌وه. له‌و سه‌روبه‌نده‌دا ئه‌ردۆغان ده‌ستی به دووركه‌وتنه له ئه‌وروپا و ئه‌مریكا كرد، كه ماوه‌یه‌كی زۆر بوو هاوپه‌یمان بوون.\nله (2013) ئه‌ردۆغان سه‌رزه‌نشتی باراك ئۆبامی سه‌رۆكی ئه‌مریكای كرد به‌هۆی بێ ده‌نگی به‌رانبه‌ر كوده‌تاكه‌ی عه‌بدولفه‌تاح سیسی، دواتر به شێوه‌یه‌كی به‌رچاو چووه پاڵ هێزه ئیسلامییه سیاسییه‌كان له رۆژهه‌ڵاتی ناوه‌ڕاست، به‌تایبه‌ت ئیخوان موسلیمین.\nهه‌رچه‌نده ئه‌ردۆغان و ڤلادیمێر پۆتین له‌سه‌ره‌تاوه له پرسی سووریا له دوو به‌ره‌ی دژ به یه‌ك بوون، به‌ڵام له كۆتایی هه‌ردوولا یه‌ك ده‌نگ بوون، له دوای كوده‌تاكه‌ی (2016) پۆتین رێگه‌ی دا توركیا هێز دژ به یه‌كینه‌كانی پاراستنی گه‌ل به‌كار بهێنێت كه متمانه‌پێكراوی ئه‌مریكا بوون له شه‌ڕی داعش، له به‌رانبه‌ردا ئه‌ردۆغان پابه‌ند بوو به كڕینی سیسته‌می به‌رگری (ئێس400)ی رووسی.\nله (2020) به‌هۆی گرێبه‌ستی چه‌ك له‌گه‌ڵ رووسیا، ئه‌مریكا سزای كاستای به‌سه‌ر توركیا سه‌پاند، كه (70) ساڵه هاوپه‌یمانن، ئه‌وه‌ش بووه گه‌وره‌ترین قه‌یران له‌بیری تاكی تورك.\nله چه‌ند ساڵی رابردوو ئه‌ردۆغان به‌شێوه‌یه‌كی پۆپۆڵستی سته‌مكارانه هه‌نگاو ده‌نێت، به‌وه‌ش ده‌توانێت پشت به ئۆپۆزیسیۆنی دابه‌ش بوو ببه‌ستێت، كه له شه‌ش گروپ پێكهاتوون، توركه نه‌ته‌وه‌ییه‌كان و كورده‌كان، عه‌لمانی و ئیسلامیی سیاسی، ئه‌وانه رقی دژ به یه‌كیان تێپه‌ڕاندووه، له لادانی ئه‌ردۆغان هاوبه‌شن، ئه‌و دابه‌ش كارییه‌ش وایكردووه ئه‌ردۆغان زۆر به ئاسانی بتوانێت له هه‌ڵبژاردنی داهاتوو سه‌ركه‌وتوو، كه له ماوه‌ی (15) ساڵی حكومڕانی به‌و جۆره له‌و پارته‌ی نابردۆته‌وه.\nبه‌ڵام له (2017) ئه‌ردۆغان هه‌ڵه‌یه‌كی چاره‌نووسازی كرد، كه ده‌ستووری هه‌موار كرده‌وه بووه هۆی گۆڕانی سیسته‌می سیاسی له په‌رله‌مانی دیموكراسی بۆ سه‌رۆكایه‌تی جێبه‌جێكار، هه‌روه‌ها پۆستی سه‌رۆك وه‌زیرانی نه‌هێشت، خۆی راسته‌وخۆ كۆنتڕۆڵی وڵاتی كرد، ده‌سه‌ڵاتی یاسادانانی لاواز كرد، به‌وه‌ش ئه‌ردۆغان خۆی كرد به سوڵتانی نوێی توركیا و سه‌رۆكی ده‌وڵه‌ت و حكومه‌ت و سه‌رۆكی پارتی فه‌رمانڕه‌واو و به‌رێوبه‌ری پۆلیس، كه هێزی نیشتیمانییه له توركیا.\nله‌گه‌ڵ ئه‌وه‌ش ئه‌و چاكسازییه ده‌ستوورییه ده‌سه‌ڵاتی زیاتر دایه سه‌رۆك كۆمار، ئه‌وه بووه هۆی به‌هێزبوونی ئۆپۆزسیۆنی ئه‌و وڵاته. له سایه‌ی سیسته‌می په‌رله‌مانی هه‌موو پارته‌كان ده‌چوونه هه‌ڵبژاردنه‌كان، ئه‌وه‌ش وایكرد بوو ئاكپارتی تایبه‌تمه‌ندییه‌ك بدات به‌خۆی به‌رانبه‌ر نه‌یاره‌كانی.\nبه‌ڵام له سیسته‌می سه‌رۆكایه‌تی نوێ ده‌خوازێت ته‌كنیكی نوێ بۆ به‌شداری له هه‌ڵبژاردنه‌كان له نێوان دوو كاندیدی سه‌ره‌كی هه‌بێت، ئه‌وه‌ش وایكردووه ئۆپۆزسیۆن بتوانێت هه‌موو لایه‌نه‌كان له‌ژێر ناوێك به‌رانبه‌ر ئه‌ردۆغان كۆبكاته‌وه.\nئۆپۆزسیۆنی ئێستا پشت به دوو به‌ره‌ی سه‌ره‌كی ده‌به‌ستێت، به‌ره‌ی عه‌لمانی به سه‌رۆكایه‌تی جه‌هه‌په، به‌ره‌ی چه‌پ و گروپی میانڕه‌و، كه پێكهاتووه له (پارتی چاكه نه‌ته‌وه‌یی توركی، جه‌هه‌په‌ش پاڵپشتی ده‌كات، لیبڕاڵی پاڵپشتی كورد، ئه‌و هاوپه‌یمانییه نا فه‌رمییه، كه ژماره‌یه‌ك هێزی میناڕه‌و و چه‌پی تری بچووكی له‌خۆ گرتووه، له‌وانه پارتی سعاده، كه پارتێكی ئیسلامیی سیاسییه به‌هۆی گه‌نده‌ڵی و هه‌ندێك هۆكاری تر له‌سه‌ر ئاستی سیاسیی دژ به ئاكپارتیه، ده‌یه‌وێت ئه‌ردۆغان شكست پێ بهێنێت.\nله‌و دواییه‌ش بنكه‌ی جه‌ماوه‌ری ئه‌كاپارتی و مه‌هه‌په دابه‌زییووه، كه له (2018) هاوپه‌یمانی ئه‌ردۆغانه، به‌گوێره‌ی راپرسیه‌كانی رابردوو رێژه‌ی ده‌نگی له (52%) بوو، ئێستا رێژه‌ی ده‌نگه‌كانی (30 بۆ %40) دابه‌زییووه، هه‌ندێك له لایه‌نگرانی ئه‌و دوو پارته چووینه به‌ره‌ی ئۆپۆزیسیۆن، عه‌لی باباجان وه‌زیری پێشووی ئابووری توركیا پارتی (دیموكراسی و پێشكه‌وتن)ی دروستكرد، ئه‌وه‌ش واته ئێستا ئه‌ردۆغان كه‌مینه‌یه‌كی له‌گه‌ڵ ماوه، ئه‌سته‌مه بتوانێت رووبه‌ڕووی ئه‌و هێزانه ببێته‌وه.\nچیرۆكی دوو شار\nله پاڵ هه‌ڵبژاردنی نوێی سه‌رۆكایه‌تی توركیا، دۆخی ئابووری توركیا خاڵێكی زۆر لاوازی ئه‌ردۆغانه، چونكه له (2018) ئابوورى توركيا رووبه‌ڕووی پاشه‌كشه بوویته‌وه، ئه‌و پاشه‌كشه‌یه بووه هۆی ئه‌وه‌ی ئاكپارتی ئه‌نقه‌ره و ئیسته‌نبوڵ له ده‌ست بدات.\nله (2019) ئه‌كره‌م ئیمامئۆغلۆ له پارتی گه‌لی كۆماری (جه‌هه‌په) بۆ یه‌كه‌مجار دوای سه‌ركه‌وتنه به‌رده‌وامه‌كانی ئاكپارتی شكستی به پارته‌كه‌ی ئه‌ردۆغان هێنا و شاره‌وانی ئیسته‌نبوڵی برده‌وه، ئه‌و هه‌ڵبژارده‌نه‌ش ده‌ریخست ئه‌ردۆغان تا چ ئاستێك هه‌وڵده‌دات بۆ ئه‌وه‌ی پارێزگاری له باڵاده‌ستی پارته‌كه‌ی بكات، كاتێكیش كاندیده‌كه‌ی شكستی هێنا بانگه‌شه‌ی ئه‌وه‌ی كرد ساخته‌یی كراوه، بۆیه داوای كرد دووباره هه‌ڵبژاردن بكرێته‌وه، ده‌سته‌ی چاودێری نیشتیمانی هه‌ڵبژارنه‌كان ئه‌نجامه‌كانی چه‌ند هه‌فته‌یه‌ك دواخست، چاوه‌ڕوانی ئاماژه‌ی سه‌رۆك كۆمار بوو، دواتر له مانگی ئایار رایانگه‌یاند، "پێویسته هه‌ڵبژاردن له مانگی داهاتوو بكرێته‌وه"، به‌ڵام ده‌نگده‌ران فریویان نه‌خوارد، له هه‌ڵبژاردنی یه‌كه‌م به جیاوازی (13) هه‌زار ده‌نگ كاندیدی جه‌هه‌په سه‌ركه‌وت، به‌ڵام دوای سێ مانگ ئه‌كره‌م ئیمامئۆغلۆ به جیاوازی (800) هه‌زار ده‌نگ به‌س كاندیدی ئاكپارتی سه‌ركه‌وت.\nئه‌و ئه‌نجامه بووه دووه‌م سه‌ركه‌وتنی جه‌هه‌په له ئیسته‌نبوڵ، له جاری دووه‌میش مه‌نسوور یافاش له مانگی ئازار ده‌نگه‌كانی پێش ئه‌ردۆغان بوو، به‌گوێره‌ی راپرسییه‌كانیش ده‌ریانخستووه هه‌ردوو سه‌رۆك شاره‌وانی سه‌ر به جه‌هه‌په له پێش ئه‌ردۆغانن، هه‌روه‌ها میراڵ ئه‌كشینار سه‌رۆكی پارتی چاكه كاندیدی دووه‌مه بۆ شكستپێهێنانی ئه‌ردۆغان، ئه‌و سێ لایه‌نه سه‌رقاڵی خۆ ئاماده‌كردنن به شێوه‌یه‌كی گشتگیر.\nله سه‌ردانی ئه‌و دواییه‌م بۆ توركیا بۆ ده‌ركه‌وت هه‌ردوولا له گه‌ڕی دووه‌می هه‌ڵبژاردن پاڵپشتی به‌هێزترین كاندید دژ به ئه‌ردۆغان ده‌كه‌ن.\nئاماره‌كانی راپرسی ئه‌ردۆغانیان خستۆته دۆخێكی زۆر ته‌نگ، له‌گه‌ڵ ئه‌وه‌ش ئه‌گه‌ر هه‌یه ئه‌مساڵ رێژه‌ی هه‌ڵاوسان بگاته له (22%) به‌وه‌ش كێشه ئابوورییه‌كان زیاد ده‌كات.\nله‌و قۆناغه‌ی ئێستا باشترین ستراتیژی بۆ ئه‌ردۆغان دروستكردنی ناكۆكییه له‌نێوان پارتی چاكه و گرووپه چه‌په‌كانی نزیك له‌و پارته، به‌ڵام سه‌ركرده‌كانی ئۆپۆزیسیۆن ئاماژه به‌وه ده‌كه‌ن له (2019) توانییان پابه‌ند بن به پێكه‌وه كاركردن، به‌بێ ئه‌وه‌ی گۆڕانكاری گه‌وره رووبدات، به‌تایبه‌ت ئه‌ردۆغان پارته ئۆپۆزیسیۆنه سه‌ركییه‌كانی قه‌ده‌غه كرد و سه‌ركرده‌كانی زیندانی كردن، له‌وانه‌ش هه‌ڵبژاردن بۆ كاتێكی نادیار دوابخات، ئه‌وه‌ش ئه‌نجامه‌كه‌ی وا ده‌بێت ئه‌ردۆغان له (2023) شكست بهێنێت، كه خۆی و لایه‌نگرانی هه‌موو هه‌وڵێك ده‌ده‌ن شكست به ئۆپۆزیسیۆن بهێنن.\nئه‌ردۆغان به‌رانبه‌ر جه‌ماوه‌ری ده‌نگده‌ر\nئه‌گه‌ر دۆخه‌كه به‌و شێوه‌ی ئێستا بڕوات ئه‌ردۆغان له‌گه‌ڵ جه‌ماوه‌ری ده‌نگده‌ر رووبه‌ڕووی یه‌كتری ده‌بنه‌وه، به‌وه‌ش لێكه‌وته‌ی زۆر قووڵی له‌سه‌ر داهاتووی توركیا ده‌بێت، ئه‌گه‌ر هه‌یه ئه‌و به‌ریه‌كه‌وتنه دوو ئاڕاسته بگرێته‌وه.\nئاڕاسته‌ی یه‌كه‌م، ئه‌ردۆغان له هه‌ڵبژاردنه‌كان شكست ده‌هێنێت، به‌ڵام راسته‌وخۆ باس له‌وه ده‌كات ساخته‌یی بازنه‌یه‌كی زۆر فراوان كراوه، وه‌ك ساڵی (2019) له شاره‌وانییه‌كانی ئیسته‌نبوڵ ئه‌نجامه‌كانی ره‌تكرده‌وه وڵاتی خسته قه‌یران.\nئاڕاسته‌ی دووه‌م، ئه‌وه‌ی له ساڵی (2020) له ئه‌مه‌ریكا روویدا دووباره‌ی ده‌كاته‌وه، بۆ یه‌كه‌مجار له مێژووی ئه‌مه‌ریكا دوای هه‌ڵبژاردن هێرش كرایه سه‌ر كۆنگرێس، به به‌راورد به پاشه‌كشه‌پێكردنی دامه‌زراوی دیموكراسییه‌كان له توركیا و سروشتی ناوه‌نده فه‌رمییه‌كان له‌خۆی و ده‌ستگرتنی به ده‌سه‌ڵاته‌وه لای ئه‌ردۆغان شتێكی زۆر ئاساییه.\nله (2018) ئه‌ردۆغان له بڕیاره‌كانی گۆشه‌گیره، له‌گه‌ڵ ئه‌وانه‌ی له بازنه‌ی به‌رژه‌وه‌ندییه‌كان دایه، كه‌سانێكی زۆری لادا، كه پێشتر له زۆر كات پشتی پێده‌به‌ستن، هه‌ر ئه‌وان بوون هانی ئه‌ردۆغانیان دا ده‌ستبه‌رداری ئه‌نجامه‌كانی ئیسته‌نبۆل بێت.\nدوای جێبه‌جێكردنی رێسای یارییه‌كانی له (2019) ئه‌ردۆغان ده‌ستی به بڵاوكردنه‌وه‌ی چیرۆكی (ساخته‌یی و نه‌بوونی شه‌رعییه‌ت) كرد" پاشان فشاری خسته سه‌ر دادگا و ئه‌نجومه‌نه‌كانی هه‌ڵبژاردن بۆ ئه‌وه‌ی پاڵپشتی ئه‌و هه‌ڵوێسته‌ی ئه‌ردۆغان بكه‌ن.\nله‌و قۆناغه ئه‌ردۆغان رووبه‌ڕووی ناڕه‌زایی جه‌ماوه‌ری ده‌بێته‌وه، سه‌دان هه‌زار لایه‌نگرانی ئۆپۆزیسیۆن ده‌ڕژێنه سه‌ر شه‌قامه سه‌ره‌كییه‌كانی توركیا، به‌ڵام ئه‌گه‌ری هه‌یه پۆلیسی نیشتیمانی كه هێزێكه به چه‌كی نوێ ئاماده‌كراوه، ژماره‌یان (300) هه‌زار كه‌سه، زۆر توندن و به‌رپرسیارێتی راسته‌وخۆیان له ئه‌ستۆیه، زۆر به توندی رووبه‌ڕووی خۆپیشانده‌ران ببنه‌وه و ده‌ستبه‌جێ هه‌موو خۆپیشاندانه‌كان قه‌ده‌غه بكه‌ن، رێكخه‌رانی ئه‌و خۆپیشاندانه له تۆڕه كۆمه‌ڵایه‌تییه‌كان ده‌ستگیر بكه‌ن، هه‌موو تۆڕه كۆمه‌ڵایه‌تییه‌كان دابخه‌ن، له‌وانه‌شه ده‌ست به‌جێ هاتوچۆی سه‌رتاسه‌ری رابگرن، دواتر باری له ناكاوی به‌دواوه بێت، وه‌ك چۆن له دوای هه‌وڵی كوده‌تای ساڵی (2016) توركیا باری له ناكاوی راگه‌یاند.\nئه‌گه‌ریش هه‌یه لایه‌نگرانی ئه‌ردۆغان به پاڵپشتی پۆلیس توندوتیژی دژ به خۆپیشانده‌ران ئه‌نجام بده‌ن، له كاتی گۆڕینی سیسته‌م بۆ سه‌رۆكایه‌تی شه‌پۆلێكی تووندوتیژی دژ به سه‌ركرده‌كانی ئۆپۆزیسیۆن و چالاكوانان ده‌ست پێكرد، له مانگی نیسانی (2019) پێش دووباره‌كردنه‌وی پڕۆسه‌ی ده‌نگدان لایه‌نگرانی ئه‌ردۆغان هێرشیان كرده سه‌ر كه‌مال كلیچدار ئۆغلۆ، ئه‌وه‌ش ده‌بێته سه‌ركه‌وتنی ئه‌ردۆغان بۆ كۆتاییهێنان به دیموكراسییه‌تی توركیا.\nبه‌ڵام ئاراسته‌ی هه‌ڵوه‌شاندنه‌وه‌ی ئه‌نجامه‌كان تاكه رێگه نییه بۆ ره‌تكردنه‌وه‌ی هه‌ڵبژاردنه‌كان ئه‌ردۆغان بیگرێته به‌ر، چونكه ئه‌گه‌ری دووه‌میش هه‌یه پێشتر ئه‌ردۆغان له‌گه‌ڵ راوێژكاره‌كانی هه‌وڵی راستكردنه‌وه‌یی ده‌نگدان بدات، ئه‌گه‌ر ئه‌و كاره بكه‌ن ئه‌گه‌ری به‌هێز ئه‌وه‌یه شكست بهێنن، چونكه ده‌كرێت په‌ندی له ئه‌زموونی هه‌ڵبژاردنی شاره‌وانی ئیسته‌نبوڵ له (2019) وه‌رگرتبێت، كاتێك ئه‌ردۆغان ده‌نگدانی یه‌كه‌مجاری هه‌ڵوه‌شانده‌وه، ئۆپۆزسیۆن ده‌ستی به رێكخستنی بانگه‌شه‌یه‌كی پلان بۆ داڕێژراو كرد، بۆ ئه‌وه‌ی پارێزگاری له ده‌نگه‌كانی بكات، نزیكه‌ی (100) هه‌زار خۆبه‌خش چاودێری سندوقه‌كانی هه‌ڵبژاردنیان ده‌كرد، له رێگه‌ی مۆبایلی زیره‌ك ده‌نگه‌كانیان تۆمار ده‌كرد، ئه‌و شه‌وه تا رۆژ بۆوه نه‌خه‌وتن بۆ ئه‌وه‌ی رێگه له ساخته‌كاری بگرن، له توركیا یاسا رێگه ده‌دات هاووڵاتیان چاودێری جیاكردنه‌وه‌ی ده‌نگه‌كان بكه‌ن.\nئه‌وه‌ش واده‌كات ئه‌ردۆغان هه‌ر هه‌وڵێك بدات بۆ ئه‌وه‌ی ده‌ستوه‌رداته هه‌ڵبژاردنی ساڵی داهاتوو كاردانه‌وه‌ی جه‌ماوه‌ری به‌دوای خۆیدا ده‌هێنێت.\nهه‌روه‌ها له‌و ئه‌نجامه‌ش ئه‌گه‌ری به‌هێز هه‌یه ناڕه‌زایی زۆر گه‌وره به‌دوای خۆ بهێنێت، جارێكی تر پۆلیس و ئۆپۆزیسیۆن ناچار به رووبه‌ڕوونه‌وه ده‌كات، كه پێشبڕێ ده‌كه‌ن بۆ ڕژانه سه‌ر شه‌قام، یاخود سه‌ركه‌وتنی ئۆپۆزیسیۆن زوو راده‌گه‌ینێدرێت و خێرا ته‌پڵی سه‌ركه‌وتن لێده‌ده‌ن و به سه‌ركه‌وتوویی پارێزگاری له ده‌نگه‌كان ده‌كه‌ن، به‌ڵام ئه‌ردۆغان و هێزه‌كانی ژێر ده‌سه‌ڵاتی به‌رده‌وام ده‌بن له ره‌تكردنه‌وه‌ی ئه‌نجامه‌كان، لێره‌وه پرسیارێك دێته پێشه‌وه زۆر قورسه، ئه‌ویش گواستنه‌وه‌ی ده‌سه‌ڵاتی ئاشتیانه و نه‌رمی ده‌سه‌ڵات، ئه‌گه‌ر ئه‌ردۆغان و لایه‌نگرانی ره‌تیان كرده‌وه سازش له ده‌سه‌ڵات بكه‌ن، توركیا ده‌كه‌وێته دۆخی ناسه‌قامگیریی؟.\nله‌به‌ر ئه‌گه‌ری ده‌ستوه‌ردان و دروستكردنی ئاڵۆزی له‌لایه‌ن ئه‌ردۆغان و لایه‌نگرانی سیسته‌می سه‌رۆكایه‌تی، باشترین ستراتیژییه‌ت ئۆپۆزیسیۆن بیگرێته به‌ر هه‌وڵدانه بۆ ئه‌وه‌ی رێككه‌وتنیكی گه‌وره له‌گه‌ڵ ئه‌ردۆغان بكات تاوه‌كو به ویستی خۆی ده‌سه‌ڵات راده‌ست بكات.\nله واقیع دا ئۆپۆزسیۆن له یه‌ك بوار هه‌ژموونی فراوانه، له‌گه‌ڵ ئه‌وه‌ی ئه‌رۆدغان ده‌سه‌ڵاتی له‌ده‌ست داوه، به‌ڵام ئه‌گه‌ریش هه‌یه به تۆمه‌تی گه‌نده‌ڵی رووبه‌ڕووی دادگای بكه‌نه‌وه، له هه‌مانكات ده‌یان كه‌س له‌سه‌ر ده‌ستی هێزه‌كانی پۆلیس كوژراون و ئه‌شكه‌نجه‌دراون، بۆیه به ئاسانی ده‌ستبه‌رداری دادگایكردنی نابن.\nله لایه‌كی تریشه‌وه ئه‌ندامانی خێزانه‌كه‌ی تۆمه‌تی گه‌نده‌ڵیان له‌سه‌ره، ئه‌گه‌رێكی تری راسته‌قینه له حاڵه‌تی شكستهێنانی له‌و هه‌ڵبژاردنه، ئه‌ردۆغان له كۆتایی ژیانی یا له زیندانه‌كانی توركیا به‌سه‌ر ببات، یاخود له ده‌ره‌وه‌ی وڵاته‌كه‌ی، بۆیه ده‌كرێت ئۆپۆزیسیۆن رازی بكات تاوه‌كو خۆی و كه‌سوكاره‌كه‌ی رووبه‌ڕووی دادگا نه‌كرێنه‌وه، به ئاشتیانه ده‌سه‌ڵات راده‌ست بكات، به‌ڵام جێبه‌جێكردنی ئه‌و رێككه‌وتنه‌ش زۆر قورسه، چونكه زۆربه‌ی پارته ئۆپۆزیسیۆته‌كان به هه‌موو شێوه‌یه‌ك لێخۆشبوون ره‌ت ده‌كه‌نه‌وه، له هه‌مانكاتیش خودی ئه‌ردۆغان ره‌تی ده‌كاته‌وه ئاماده‌ی رێككه‌وتنی له‌و جۆره بێت، به‌ده‌ر له مه‌رجه‌كان، زۆرینه‌ی لایه‌نگرانی ره‌تی ده‌كه‌نه‌وه هیچ گفتوگۆیه‌ك له‌گه‌ڵ ئۆپۆزیسیۆن بكرێت.\nله ماوه‌ی رابردوو وێنه‌یه‌كی سلێمان سۆیلۆی وه‌زیری ناوخۆی توركیا و به‌ڕیوبه‌ری پۆلیس بڵاوكرایه‌وه چه‌كیان به‌ده‌سته‌وه‌یه بانگ ده‌كه‌ن وه‌رن بۆ دادگامان ببه‌ن، ئه‌وه‌ش واته پارتی دادوگه‌شه‌پێدان له هه‌ڵبژاردنی داهاتوو رووبه‌ڕووی شكست ده‌بێته‌وه، بۆ پارێزگاری وه‌ك رووداوی شه‌شی كانوونی دووه‌می ساڵی رابردوو له ئه‌مه‌ریكا په‌نا بۆ چه‌ك ده‌به‌ن.\nیه‌كێكی تر له بژارده‌كان وازهێنانی ئه‌و پرسه‌یه بۆ سوپای توركیا، كه هێزێكی كلاسیكییه، زۆرترین رێزی له‌و وڵاته هه‌یه، ئه‌ویش رێككه‌وتن له نێوان ئه‌ردۆغان و ئۆپۆزیسیۆن بكات، چونكه مێژووی توركیا پڕه له ده‌ستوه‌ردانی سه‌ربازی، دیارترین كوده‌تای سه‌ربازی له (1980) له‌سه‌ر ده‌ستی چه‌ند ژه‌نه‌ڕاڵێكی سه‌بازی كرا، ئه‌وه‌ش له سیاسه‌ت به بیرۆكه‌یه‌كی باش داناندرێت، به‌ڵام له‌گه‌ڵ ئه‌وه‌ش ئه‌و هێزه توانای ناچاركردنی گۆڕانكاری له ده‌سه‌ڵاتی هه‌یه، چونكه سوپای توركیا تاكه ده‌زگایه له‌و وڵاته لایه‌نگر و نه‌یارانی ئه‌ردۆغانی پێكه‌وه كار ده‌كه‌ن، له‌و ساڵانه‌ی رابردوو له كاتی ناكۆكییه سیاسییه‌كانی ناوه‌خۆی توركیا به‌رپرسانی سه‌ربازیی پارێزگارییان له سه‌ربه‌خۆیی خۆیان كرد، ئه‌وه‌ش وایكردووه هیچ ناسنامه‌یه‌كی حیزبیان نه‌بێت.\nله‌لایه‌كی تره‌وه ئه‌مه‌ریكا و یه‌كێتی ئه‌وروپا وه‌ك دوو هاوپه‌یمانی توركیا ده‌توانن هاوكاری گواستنه‌وه‌ی خێرایی ده‌سه‌ڵات بكه‌ن، له رێگه‌ی سه‌پاندنی سزا به‌سه‌ر ئه‌و كه‌سانه‌ی هه‌وڵده‌ده‌ن ئه‌و پڕۆسیه‌یه پاشه‌كشه پێ بكه‌ن، به‌ڵام چاوه‌ڕوان ناكرێت ئه‌و ستراتیژه سه‌ركه‌وتوو بێت به‌تایبه‌ت ئه‌گه‌ر سوپا خۆی خزاندبێته ژێر سه‌ركردایه‌تی سیاسی وڵات، به‌ڵام ئه‌وه باشترین بژارده‌ی به‌رده‌سته، بۆ رێگری له داڕوخانی گه‌وره و خێرای دیموكراسی له توركیا.\nبه‌و پێیه‌ی یه‌كێكم له چاودێره‌كانی مامه‌ڵه‌ی سیاسی ئه‌ردۆغان، واملێهاتووه زۆر جددی پاڵپشتی دیاریكردنی سنووری ماوه‌ی هه‌موو ده‌سه‌ڵاتێك بكه‌م، ئه‌گه‌ر ئه‌ردۆغان له (10) ساڵی یه‌كه‌م ده‌سه‌ڵاتی جێبهێشتایه، ده‌بووه خاوه‌نی سه‌ركه‌وتنی ئابووری توركیا و پاڵپشتییه‌كی فراوانی جه‌ماوه‌ری، ئه‌مرۆ به یه‌كێك له سه‌ركرده سه‌ركه‌وتووه‌كانی توركیا داده‌نرا، به‌ڵام كه دوای ده‌سه‌ڵات كه‌وت و له‌و ساڵانه‌ی دوایش توركیای به‌ره‌و مه‌ترسی گه‌وره برد، ئه‌گه‌ر له ئێستاوه ستراتیژیه‌تێكی به‌هێز بۆ جێهێشتنی ئه‌و دیمه‌نه دانه‌ندرێت، ئه‌وه مێژووی ده‌ستاوده‌ستكردنی حكومڕانی ده‌چێته قۆناغێكی نوێ، سه‌رۆكێكی توركیا وه‌ك ترامپ منداڵانه دوای پۆست كه‌وتبوو، بانگه‌شه‌ی ئه‌وه‌ی ده‌كرد ئه‌نجامی هه‌ڵبژاردنه‌كان دزرا، هاونیشتیمانیان و وڵاته‌كه‌ی رووبه‌ڕووی ئاڵۆزی ده‌كاته‌وه.\n* به‌رێوه‌به‌ری پڕۆگۆرامی لێكۆڵینه‌وه‌ی توركیا له په‌یمانگه‌ی واشنتن


خودا لە نێوان بانگەوازی هۆشیاری و دەعوەی دینیدا (2)\nپڕۆسەی باوەڕبوونی مرۆڤ بە هەر شتێك یان باوەڕنەبوونی، پڕۆسەیەكی تەواو ئازادانە و ناوەكیە، پەیوەندی بە عەقڵ و هۆشی ناوەوەی مرۆڤەكە خۆیەوە هەیە و هیچ پەیوەندی بە دەرەوەی مرۆڤەوە نیە، بۆیە هیچ كارەكتەرێك لە دەرەوەی مرۆڤ ناتوانێت ئەو باوەڕە بۆ مرۆڤەكە دروست بكات ئەگەر هۆش و عەقڵی مرۆڤەكە خۆی باوەڕ بەوە نەهێنێت كە دەیەوێت باوەڕی پێی هەبێت. لێرەدا ئەگەر بانگەشەیەك هەبێت بۆ باوەڕبوون ئەوا تەنها بانگە ناوەكیەكەی مرۆڤە لە ناوەوەی مرۆڤ خۆیدایە و لەوێوە لەگەڵ هۆش و عەقڵ دەكەوێتە گفتوگۆ بۆ بڕیاردان لە باوەڕبوون یان باوەڕنەبوون بە هەر شتێك، چونكە باوەڕبوون بابەتێكە تەنها پەیوەندی بە بیركردنەوەوە هەیە و لە ئەنجامی بیركردنەوەی مرۆڤ خۆیەوەتی.\nئەگەر باوەڕبوون یان باوەڕنەبوون بە شتێك لە دەرەوەی بیركردنەوەی مرۆڤەكەوە بێ و بەبێ هۆش و بەكارهێنانی عەقڵی سەپێنرا بەسەر مرۆڤەكەدا، ئیتر بە زۆر بێت یان بە قەناعەتێك كە لە دەرەوەی بیركردنەوەی مرۆڤەكە خۆی بێت، ئەوا ئەو باوەڕە ئەنجامی بیركردنەوەی خودی مرۆڤەكە نیە و باوەڕێكی چەسپێنراوە لە ناخی مرۆڤەكەدا كە هیچ پەیوەندی بە بڕیارە هۆشیاریانەكەی مرۆڤ خۆیەوە نیە، وە لە ئازادانەی مرۆڤەكەوە سەرچاوەی نەگرتووە. ئیتر هەر كار و كردەوەیەكیش لە سەرەنجامی ئەو باوەڕەوە، یان ئەو باوەڕنەبوونەوە دروست بێت ئەوە ئاوێنەی باوەڕە چەسپێنراوەكەیە و هیچ پەیوەندی بە باوەڕە سروشتیە سەربەخۆكەی ناوەوەی مرۆڤ خۆیەوە نیە، بەڵكو باوەڕێكی هێنراوە و بە كار و كارەكتەرەوە چێنراوە لە ناو ناخی مرۆڤەكەدا.\nبانگخوازی هەموو ئاینەكان یان ئایدیاكان، یان ئەو بانگخوازانەش كە بانگەشەی بێ ئاینی یان بێ ئایدۆلۆژی بۆ مرۆڤ ئەكەن، ئیشیان ئا ئەمەیە كە عەقڵ و هۆشی من و تۆ بوەستێنن لە بیركردنەوە و لە بڕیاردان بە باوڕبوون یان باوەڕنەبوون بەسەر هەرشتێكدا!\nلێرەوە ڕوون ئەبێتەوە بۆمان كە ئەو دوو جۆرە لە بانگخوازان ئیشیان بەزۆر چەسپاندنی ئەو باوەڕەیە كە بەسەر خۆیان چەسپێندراوە بەبێ بیركردنەوە! هەر ئاوەهاش بەسەر تۆیا ئەیچەسپێننەوە بەبێ ئەوەی بتهێڵن لەگەڵ هۆش و عەقڵی خۆت بكەویتە گفتوگۆ و خۆت خاوەنی ئەو بڕیاڕی باوەڕنەبوون یان باوەڕبوونە بیت. ئەمەش پێش ئەوەی ستەم بێت لە خودی باوەڕ و متمانە بوون بەهەر شتێك، ستەمە لە خودی مرۆڤ و لایەنە ناوەكیەكەی مرۆڤ كە هۆش و بیریەتی.\nقورئان لە كۆتا ئایەتەكانی عەقیدە و باوەڕبووندا پڕە لە (لعلكم تعقلون) و ( لعلكم تتذكرون) (لعلكم تتفكرون) ئەمەش هەمووی لە پێناوی جوڵاندنی عەقڵ و بیر و هۆشی مرۆڤە، كە بە ئازادانە دەرفەتی بیركرنەوە بۆ هەر شتێك بڕەخسێنێت كە خۆی ئەیەوێت نەك یەكێكیتر بیەوێت كە بانگخوازە!\nخۆ ئەگەر كەسێك بۆ پڕۆسەی باوەڕبوون یان باوەڕنەبوون بە هەر شتێك هێشتا هۆشیاری و ئاستی بیركردنەوەی نەگەیشتبووە ئەوەی كە خۆی بیربكاتەوە و شەن و كەوێكی باوەڕبوون یان باوەڕنەبوونەكە بكات، هێشتا ئەگەر بانگەوازێك هەبێت لە دەرەوەی مرۆڤەكە ئەبێ هەر بۆ ڕەخساندنی دەرفەتی بیركردنەوە و بەگەڕخستنی عەقڵی مرۆڤەكە بێت و هێشتاش هەر نابێ ئەو بانگكردنە بۆ سەپاندنی باوەڕێك یان ئایدیایەك بێت! بەڵكو ئەبێ ئەو بانگەوازەش هەر بە ئامانجی تەنها بیركردنەوەی مرۆڤەكە و لە خزمەتی هۆشیاری و بەگەڕخستنی عەقڵدا بێت، چونكە هەموو كات باوەڕبوون یان باوەڕنەبوون هەر پڕۆسەیەكی ئازادانەیە و ناوەكیە، هیچ پەیوەندی بە دەرەوەی مرۆڤەكەوە نیە، یانی هەموو هەوڵێك بۆ ئازادكردنی عەقڵی مرۆڤ و هۆشیاركردنەوەی لەوەی كە بیربكاتەوە، هەوڵێكی تەواو دروست و بەجێیە و قورئانیش بە ( لا اكراه فی الدین) و (فمن شا‌ء فلیٶمن ومن شا‌ء فلیكفر) تەواو جەخت لەسەر ئەوە ئەكاتەوە كە باوەڕ نابێ بسەپێندرێ و دەبێ ئازادانە لە ویست و ئیرادە و بیركردنەوەی مرۆڤەكە خۆیەوە بڕیاڕی لەسەر بدرێت نەك لە دەرەوەی مرۆڤەكەوە بەزۆر بەسەریدا بسەپێنرێت!\nهەر هەوڵێكیش بۆ سەپاندنی باوەڕ بێ و دوور بێت لە بیركردنەوەو هۆشیاری مرۆڤەكە، ئەوا هەوڵێكی تەنها ڕووكەشبازییە بۆ لەباربردنی هۆش و عەقڵی مرۆڤەكەیە و تەسلیمبوونیەتی بەوەی كە خۆی لە ناوەوە هێشتا تەسلیم نەبووە پێی.


ڕابوون ڕۆژهەڵات سەفەری بێ‌سنوور بە پاسپۆرتی وشە – کوردستان و کورد\nڕابوون ڕۆژهەڵات سەفەری بێ‌سنوور بە پاسپۆرتی وشە\nپێكهاتەشكێنیی زمان، واتا، فۆرم\nلەگەڵ پەرەگرتنی بیری فۆرمالیستە ڕووسییەكان، ڕوانگە و تێڕامانی ئەدیبان و شاعیران بۆ شێعر گۆڕانی بەسەردا هات و، شان بە شانی ئەوان لێكۆڵەران و توێژەرانی ئەو بوارەش بە ڕێچكەیەكی جیاوازتر لە جاراندا كەوتنە ڕاڤە و لێكدانەوەی دەقە ئەدەبییەكان و ڕێك لەو كاتەوە زمان لە دەقی ئەدەبی بە تایبەتی لە شێعردا گرینگی و بایەخی تایبەتی پێ‌درا و بوو بە بابەت و مەبەستی یەكەم لە لێكۆڵینەوەكاندا، تا وای لێ‌هات گوتیان لە دەرەوەی زمان هیچ شتێك بایەخی ئەوەی نییە لێی بكۆڵیتەوە.\nزمان ماڵی هزرە، بەبێ زمان مرۆڤ ناتوانێ شەپۆل و لێشاوی هزرەكانی كۆ بكاتەوە و مانایان پێ ببەخشێ، بە تایبەتی كە دێینە نێو گۆڕەپانی شێعرەوە، ئیتر زمان دەبێتە جیهانێكی سەربەخۆ، جیهانێک كە شاعیر بنیاتی دەنێ و خوێنەر بە كۆڵانی مانادا دەگێڕێ. بەڵام ئەو زمانی شاعیرانەیە چ سحرێكە؟ زمانێكی ئاسمانییە؟ هەر ئەو زمانە نییە كە ئێمە پێی دەدوێین؟ بەڵێ و نەخێر.\nبەڵێ، وشەكان بەڕواڵەت هەر ئەو وشانەن كە ئێمە بیستوومانن، بەڵام چنراوەی وشە و ڕستەكان بوونەتە هۆی بنیانتانی جیهانێكی نوێ. جیهانێك، كە ڕاماندەچڵەكێنێ و تووشی تێڕامان و وردبوونەوەمان دەكا. چونكە شاعیر پێ دەنێتە ئەوپەڕی ئەو كەوشەنەوە كە ئێمە لەگەڵی ڕاهاتووین. ئەو بە لە پەنا یەک دانانی وشەكان و بە شكاندنی ئەو ڕێسایانەی تا هەنووكە ئێمە لەگەڵیان ڕاهاتووین، سیستمێكی زمانیی نوێ بەرهەم دێنێ، سیستمێكی زیندوو، كە ئێمە تێیدا ژیانێكی نوێ ئەزموون دەكەین و هەناسەیەكی نوێ هەڵدەمژین، هەر ئەوە بوو كە فۆرمالیستەكان ناویان نا نامۆكردنەوە یان ئاشنایی سڕینەوە.\nئاشنایی سڕینەوە چییە؟\nئێمە لە ڕەوتی ڕۆژانەی بەكارهێنانی زماندا دەگەینە ئاستێک، كە ئیتر بیر لە گەوهەری وشە و زمان ناكەینەوە. تەنیا بیر لەوە دەكەینەوە پەیامێک بە ڕوونی بگەیەنینە بەرامبەرەكەمان. هەر بۆیە ئەوەی لە قسەی ڕۆژانەدا و تەنانەت لە بوارەكانی جیا لە ئەدەبیاتدا لەگەڵی ڕووبەڕووین، زمانێكی تاكڕەهەندیی داماڵراوە، كە تەنیا ئامرازێكە بۆ گەیاندنی مانا. لە ئەدەبیاتدا ئەو شتە پێچەوانە دەبێتەوە. ئەوەی وا دەكا ئێمە چێژ لە شێعر وەرگرین، پێوەندییەكی چڕوپڕی بەو بابەتی نامۆكردنەوەی زمانەوە هەیە، كە فۆرمالیستەكان واتەنی: تۆزی عادەتی ڕۆژانە لەسەر زمان دەتەكێنن.\nفۆرمالیستەكان بە پێ‌داگرتنەوە لەسەر مەسەلەی زمان وەک بابەتی سەرەكی، ئاماژەیان بە لادانی لە ڕێسا باوەكانی زمان كردوە، كە شاعیر بە لادان لە ڕێساباوەكان و شكاندنی ئەو ڕێسا باوانە، فۆرم و واتای نوێ دەخولقێنێ، ئەگەرچی ئەوان فۆرم و واتا بە دوو شتی لێک‌جیاواز نابینن. شكڵۆفسكی یەكێک لە بەناوبانگترین فۆرمالیستەكان دەڵێ: “ئامانجی زمانی ئەدەبی ئەوەیە بە فۆرمی نوێ و نائاسایی، تۆزی خووخدەی ڕۆژانەمان دەتەكێنێ.”\nڕابوون بەو پێكهاتەشكێنییەی كە دەیكا و لە ڕاستیدا پێكهاتەیەكی نوێی زمانی دادێنێ، ئێمە لە زمانی ئیدئۆلۆژی واتە ئەو زمانەی پێشتر خوومان پێوە گرتبوو دادەبڕێ و سیستمێكی نوێی نیشانەییمان دەخاتە بەردەم. سیستمێک كە مێشكی خوێنەر ڕادەچڵەكێنێ و نقورچكێک لە ڕوانگەی ئیستاتیكیمان دەدات.\nنێوان‌دەقیەتی، یان دەقاوێزان لە غەزەلەكانی ڕابووندا\nشكڵۆفسكی دەستەواژەی پێوەندیی نێواندەقیەتی یان دەقاوێزانی داهێنا و لەوەشدا پشتی بە بۆچوونەكانی باختین بەست. بەو مانایە كە ئەو دەقانەی لە بابەت و باسێكی هاوبەش دەدوێن، لە هەموو قۆناغەكانی مێژوودا پێوەندییان پێكەوە هەیە و جۆرێك یەكتردواندن (مكالمە) لە نێوانیاندا هەیە.\nبەو پێیە، هیچ دەقێک لە بۆشاییدا لەدایک نابێ. بە تایبەتی كە شاعیر لە كۆنەستی كۆمەڵگەی مرۆییەوە باسی ئازارەكان دەكات و لە كۆنەستی نەتەوەكەی خۆیەوە برین و ژانەكانی نیشتمان دەنووسێتەوە.\nوە‌رن بمخۆن برایانم، وە ڕادە‌ستی مفیستۆم كە‌ن\nوە‌رن وێڕای خە‌نجە‌رتان، شە‌وێكی دە‌ست لە ئە‌ستۆم كە‌ن\nلە‌سە‌رمی كە‌ن ئە‌وی مێژوە‌ی دڕوویە، شای لە خوێن گە‌وزاو\nشكۆی زیاتر دە‌بێ، تینوویە گە‌ر قینتان، دە تۆ تۆم كە‌ن\nشە‌وی ئاخر لە بیرتان بێ، بە مە‌ستی ڕاكە‌نە جە‌ستە‌م\nلە‌خوێنم پێكی سە‌رسوڕمان ھە‌ڵێنن و جا قە‌ڵاچۆم كە‌ن\nھە‌واڵی من بە‌رن بۆ چاوی كە‌نداوێكی ئاژاوە\nیە‌ھوودایانە بن ئێوە و مە‌سیحایانە جا، ھۆم كە‌ن\nبە خاچێكم ببە‌خشن پڕ لە ئاوێنە‌ی ھە‌مووتان بێ\nئە‌من مە‌رگم؛ عە‌یامێكە، لە گۆڕخانێكی تاپۆم كە‌ن\nسنوورتانم بە‌زاند و خۆم لە خۆم دا ون دە‌بووم پێم وا\nئیتر نە‌مزانی ئێوە‌ی من، دە‌بێ پشتتان لە ئاسۆم كە‌ن\nوە‌رن ئە‌ی كە‌ڵبە‌كانی نیشتمان، تیژتر بە ناخم دا\nسبە‌ینێتان درە‌نگانە لە من دا، ڕوو لە ئە‌وشۆم كە‌ن\nشاعیر لەم غەزەلەدا، بە گەڕانەوە بۆ بەسەرهاتی لەخاچ دانی عیسای مەسیح و خیانەتی یەهوودا و دڕكەتاجەكەی سەری عیسا و خوێنی عیسا، ئاماژە بە برافرۆشی و خیانەتی هاوزمانەكانی دەكا، لە زمانی كەسێكەوە، كە هاوزمانەكانی خۆی فرۆشتوویانەتەوە و ڕادەستی دوژمنیان كردوە. ئەم دەقە وەک هزر، پێیەكی لە چیرۆكی مەسیح‌دایە و چاوێكی لە مێژووی خوێناوییە و ئاوێنەیەكیشی لەبەردەم غەدری هاوزمانەكانیدا ڕاگرتوە.\nشكاندنی نۆرم و ڕێسا باوەكانی زمان\nلادان لە نۆرمەكانی زمان باسێكی بەربڵاوە، كە لادانی واتایی و ڕێزمانی و پێكهاتەیی لەخۆ دەگرێ.\nیاكۆبسۆن پێی وابوو، پرۆسەی پێوەندی شەش پاژی هەیە كە بریتین لە: بێژەر، بەردەنگ، پردی پێوەندی، نیشانە، پەیام و بابەت. مرۆڤ لە ئاخافتنی ڕۆژانەی خۆیدا بە پێی ڕێزمانی باو قسەكانی دەكا و پەیامەكەی بە سەرڕاستی دەگەیەنێتە بەردەنگەكەی. بەڵام لە ئەدەبیاتدا زۆربەی كات بۆ كاریگەرتربوونی زمان و چڕكردنەوەی مانای زۆر لە وشەی كەمدا، ئەو ڕێزمان و نۆرمانە تێک دەشكێن و ئەوە بەشێكە لە سڕینەوەی ئاشنایی و نامۆكردنەوەی وێنە و زمان. سیرووسی شەمیسا دەڵێ: “خۆ هەموو لادانێكی زمانی نابێتە داهێنان، بەڵكوو ئەو لادانە دەبێ بنەمایەكی جوانیناسانە و ئیستاتیكیشی هەبێ.”\nڕابوون دوو جار لە نۆرم و ڕێساكان لا دەدا. یەكێكیان ئەو كاتەیە كە ڕێسا ڕێزمانییەكانی زمان دەشكێنێ وەک:\nچاوە‌كانیشت، دە‌ڵێی ئاور لە ناخیاندا ژیاوە\nڕە‌مزی چیین ڕێنووسی ئە‌و چاوانە وا پڕ نوورە دێڕی؟\nخەڵک لە قسەكردنی خۆكاو (ئۆتۆماتیک)ـی ڕۆژانەیاندا هەرگیز ناڵێن ئاگر ژیاوە، یان ئاگر دەژی، دەڵێن ئاگر داییسێ، كەچی شاعیر پێمان دەڵێ، ئاور لە ناخی چاوەكاندا ژیاوە.\nهەر لە پرۆسەی ئاشنایی سڕینەوەدا داهێنانی دەستەواژەی ڕێنووسی چاو، ڕێنووسی ئەو چاوانە كە دێڕەكانی پڕن لە نوور، داهێنانێكی واتایی و ئاشنایی سڕینەوەیەكی نوێیە. لێرەدایە خوێنەر ڕادەچڵەكێ.\nیا جە‌نگە‌ڵی ئە‌و دارە وا ئاسمان لە پە‌نجە‌یدا ونە!\nئاشنایی سڕینەوە بە دروستكردنی پێكهاتەی نوێی زمانی وەك:\nئیلهامی پێ كردووم ھە‌ور، ھە‌ر چۆڵگە‌یە‌ک بخوێنمە‌وە\nھە‌ر چۆمێ وشکی بێتە ڕێی، تا ڕێژنە‌یە‌ک بڕوێنمە‌وە\nخواستنەوەی دێڕ یان نیوەدێڕێک لە شاعیرانی پێش خۆی و بەكارهێنانەوەی بە شێوازێكی نوێ و داڕشتنەوەیەک، كە یان مانایەكی جیاوازی دروست كردبێ، یان ئەوەتا بۆچوونەكەی خۆی پێ پشتئەستوور كردبێ و وەفادارییەكیشی بۆ ڕابردوو نیشان دابێ وەک:\nخە‌تتی خۆر و خە‌ونی دە‌ریا و سە‌وزیی ژینی لووتكە‌یە‌ک\nبوونە “تاوانی ئە‌وانە‌ی وا لە سێدارە دران”\nكە ئاوڕدانەوەیە لەو شێعرە بەرزەی قانع وا لە شینی كۆمار و لەسێدارە دانی پێشەوا و هاوڕێیانیدا نووسیویەتی و دەڵێ:\nچی بوو تاوانی ئەوانەی وا لەسێدارە دران؟\nگەڕانەوە بۆ مێژووی دوور یان نزیک\nگەڕانەوە بۆ مێژووی كۆن یان نزیک، ئاوڕدانەوە لە ڕووداوەكانیش، بەشێكە لە داهێنانی ڕابوون و بەو شێوەیە، هەم ئوستوورە و ڕەمزەكانی مێژوومان بۆ زیندوو ڕادەگرێ، هەم لەو سۆنگەیەوە غەدرەكانی مێژوومان وەبیر دێنێتەوە.\nبە‌یتی شانامە‌یی كوردانە قە‌ڵای دە‌مدمی دێرین\nشێعری دیوانی گە‌لە، باڵی كچێک ئایە‌تی خوایە\nدە‌بێ جوغرافی بزە‌ی چیی كوڕە پڕ پڕ بێ لە مێژووی\nپە‌یكە‌رێک نە‌خشی دڵی شۆڕە مە‌لانی دە‌قە‌ڵایە\nگە‌یوە‌تێ بانە‌مە‌ڕێک چە‌شنی چیای داسنی ئە‌مڕۆ\nسە‌یدە‌وان شۆڕشی سە‌وزایی ئە‌وینی لە‌سە‌رایە\nبە گشتی، غەزەلەكانی ڕابوون، هەناسەیەكی نوێیان بە بەر غەزەلی كوردییدا كردەوە و زمانێكی نوێ و رێچكەیەكی نوێیان بۆ شاعیرانی ئێستا كردەوە و، سەلماندیان هێشتا زمانی كوردی لەو گۆڕەپانەدا توانای ئەوەی هەیە ئەسپی خۆی تاو بدا و ئەگەر كۆمەڵێک كەس پێیان وایە كێش و سەروا قەڵەمی دەست و پێی شاعیر دەبەستن، دەبێ بڵێین ئەو كەسانە لە دەرەوەی كێش و سەرواش هەر لە ئاست زمان و داهێنانی شاعیرانەدا دەستەوەستان و كۆڵەوارن.


ناسنامەی ٢٠ هاووڵاتی کوردی مەحکوم بە ئێعدام لە کرماشان ئاشکرا بوو سازمانی خه‌بات کوردستانی ئێران\nناسنامەی ٢٠ هاووڵاتی کوردی مەحکوم بە ئێعدام لە کرماشان ئاشکرا بوو\nبەپێی راپۆرتی ماڵپەڕی هەنگاو، زیاتر لە سەد هاووڵاتیی کوردی مەحکووم بە ئێعدام لە زیندانی دێزڵئاوای شاری کرماشان راگیراون کە ناسنامەی ٢٠ کەسیان ئاشکرا بووە. كە ناوی ئەو 20 كەسە بەوشێوەیە:\n١_ عەلی سوهرابی خەڵکی کرێند\n٢_ مێهران ئەشرەفی خەڵکی کەنگەڤەر (کەنگاوەر)\n٣_ بەختیار محەممەدی خەڵکی ڕوانسەر\n٤_ مێهرداد کەرەمی خەڵکی کرماشان\n٥_ حوسێن زەنگەنە خەڵکی ئیسلام‌ئاوا\n٦_ ئیلاهی ئەحمەدیان خەڵکی کرماشان\n٧_ فەریبۆرز عەبدوڵڵاهی خەڵکی کرماشان\n٨_ مێهرداد عەسکەری خەڵی حومەیل\n٩_ سیروس کەریمی خەڵکی کرماشان\n١٠_ خەیام کەریمی خەڵکی کرماشان\n١١_ یەزدان فروشانی خەڵکی کرماشان\n١٢_ عەبدولرەحمان مزەفەری خەڵکی قوروە\n١٣_ مەسعوود وەکیڵی خەڵکی جوانڕۆ\n١٤_ ئەشرەف حوسێنی خەڵکی کرماشان\n١٥_ محەممەد بازانی خەڵکی جوانڕۆ\n١٦_ بەهمەن فەتحی خەڵکی جوانڕۆ\n١٧_ سینا ئەحمەدی خەڵکی سونقوڕ\n١٨_ کەیوان فوادفەڕ خەڵکی پاوە\n١٩_ئیمان شێخی خەلکی سەحنە\n٢٠_ مەسعود داستان خەڵکی مەریوان\nبەپێی ئەو سەرچاوە سەرجەمی ئەم کەسانە بە تۆمەتی “کوشتنی” و ” مادە هۆشبەرەكان” حوكمی ئێعدامیان بەسەردا سەپێندراوە.\nیەکێک لە نزیکانی حوسێن زەنگەنە لەو بەراوە گوتوویەتی كە زیاتر لە سەد زیندانی مەحکووم بە سزای سێدارە لەو زیندانە راگیراون”.\nئەمە لەحاڵێکدایە کە بەپێی ئامارە نافەرمییەکان زیاتر لە ٥٠٠ زیندانی مەحکووم بە سێدارە لە زیندانی دێزڵئاوای شاری کرماشان راگیراون.\nزیندانی کرماشان یەکێک لەو زیندانانە بە ئەژمار دێت کە کەمترین راپۆرتی تایبەت بە دۆخی نێو زیندان و هەواڵی تایبەت بە پێشێكاری مافی مرۆڤی لێ بڵاودەبێتەوەو ئەمەش دەرخەری ئەوەیە کە هێزە سەركوتگەرەكانی ئەو زیندانە بۆ دزە نەکردنی ئەو هەواڵانە رێوشوێنی ئەمنی توندیان گرتووەتەبەر.\nڕێکه‌وت: 2016-10-23 00:37:57


لەندەن/ بەڕێوەچوونی نۆیەمین فێستیڤاڵی فیلمی کوردی و پێشبڕکێی \_"یەڵماز گۆننەی\_"\n21:48 - 9 بانەمەڕ 2715\nکوردستان میدیا: نۆیەمین خولی فێستیڤاڵی فیلمی کوردی لەندەن و پێنجەمین خولی پێشبڕکێی یەڵماز گۆننەی بۆ کورتە فیلم لە شاری لەندەن لە وڵاتی بەریتانیا بەڕێوەدەچێت.\nبەپێی راپۆرتی ماڵپەڕی کوردستان میدیا، نۆیەمین خولی فێستیڤاڵی فیلمی کوردی لەندەن و پێنجەمین خولی پێشبڕکێی یەڵماز گۆنەی بۆ کورتە فیلم بە بەشداریی فیلمە کوردییەکان کە بەرھەمی سینەماکارانی کورد و بیانین بەڕێوە دەچێت.\nئەو فێستیڤاڵە لە سێ بەشی فیلمی بڵندی سینەمایی، فیلمی دیکۆمێنتی (بەڵگەنامەیی)، ئەنیمەیشن و کورتە فیلم بە ناورۆکی چیرۆکی و دیکۆمێنتی لەخۆ دەگرێت و سەرماوەزی ١٣٩٤ی هەتاوی لە سینەمای پیکچەرھاوس (Picture House) لە ناوچەی ھەکنێی (Hackney) لە شاری لەندەن لە وڵاتی بەریتانیا بەڕێوەدەچێت.\nرۆژی دووشەممە رێکەوتی ١١ی جۆزەردانی ١٣٩٤ی هەتاوی دوایین مۆڵەتە بۆ ناردنی بەرھەمە سینەماییەکان بۆ بەشداری لەم فێستیڤاڵەدا.\nپێشبڕکێی یەڵماز گۆننەی بۆ کورتە فیلم لە لایەن فێستیڤاڵی فیلمی کوردی لە لەندەنەوە، بۆ وەبیرھێنانەوەی یادی دەرھێنەری گەورەی کورد یەڵماز گۆننەی سازدراوە.\nفێستیڤاڵی فیلمی کوردی بە بونەی ئەم رووداوانەی کە بەسەر کوردستان و رۆژھەڵاتی ناوەڕاستدا ھاتووە ئەمساڵ لە لەندەن گرینگییەکی تایبەتی دەداتەسەر ئەم بەرگرییە بێی وێنەی کوردیی رۆژئاوا و باشوور بەرامبەر بە داعش و ئەو بارودۆخە نەخوازراوەی کە بە سەریاندا ھاتووە.\nفێستیڤاڵی فیلمی کوردی لەندەن یەکێکە لە گەورەترین فیستیڤاڵەکانی فیلمی کوردی لە سەرتاسەری دنیا و ھەر دوو ساڵ جارێک بە نمایش کردنی بەرھەمی فیلمی بڵند، کورتە فیلم و فیلمی دیکۆمێنتی لە جۆری دیکۆمێنتی و درامی بە ناوەرۆکی کوردستان و کوردەکان بەرھەمی سینەماکارانی کورد و بیانی لە شاری لەندەن لە بەریتانیا بەڕێوەدەچێت.


حکومەتی عێراق Archives - هيوای کۆرد\nقوباد تاڵەبانی: بەكردنەوەی وێستگەی خەبات 10%ی كارەبای هەرێم زیاد دەبێت 32 خوله‌ك ago\nحەفتانین؛ سوپای توركیا لە شاخی كارتاڵ کشانەوە 57 خوله‌ك ago\nHome حکومەتی عێراق\nحکومەتی عێراق: بەوردی چاودێری مەلەفی دەروازە سنورییەکان دەکەین\non: ته‌مموز 01, 2020 In: عێراق, کوردستانی, هەواڵ\nوتەبێژی حکومەتی عێراق رایگەیاند، حکومەت بەوردی چاودێری مەلەفی دەروازە سنورییەکان دەکات و دەسەڵاتی تەواوەتی خۆشی لەو ناوچانە دەسەپێنێت. بەگوێرەی هەواڵێکی شەفەق نیوز، ئەمڕۆ چوارشەممە ئەحمەد مە...\tRead more\nشاندی حکومەتی هەرێم لەگەڵ مستەفا كازمی كۆبووەوە\non: حوزه‌یران 23, 2020 In: عێراق, کوردستانی, هەواڵ\nشاندی حكومەتی هەرێمی كوردستان، بە سەرۆكایەتی قوباد تاڵەبانی، لەگەڵ مستەفا كازمی، سەرۆك وەزیرانی عێراق و شاندێكی باڵای حكومەتی فیدراڵی كۆبوونەوە. پاش گەیشتنی شاندی باڵای دانوستانكاری حكومەتی...\tRead more\n” بێدەنگی بەرپرسانی کورد لەحکومەتی عێراق به‌رامبه‌ر هێرشه‌كانی توركیا ھەموانی نیگەران کردووە”\nعه‌لی حه‌مه ساڵح ده‌ڵێت، بێدەنگی بەرپرسانی کورد لەحکومەتی عێراق به‌رامبه‌ر هێرشه‌كانی توركیا ھەموانی نیگەران کردووە. عه‌لی حه‌مه ساڵح، سه‌رۆكی فراكسیۆنی گۆڕان له‌په‌رله‌مانی كوردستان...\tRead more\nحكومه‌تی عێراق بە فەرمی وه‌ڵامی حکومەتی هه‌رێم له‌باره‌ی مووچه‌وه ده‌داته‌وه\non: ئایار 18, 2020 In: عێراق, کوردستانی, هەواڵ\nحکومەتی عێراق بە نووسراوێکی فەرمی وەڵامی حکومەتی هەرێمی کوردستانی لەبارەی بودجە و مووچەی فەرمانبەران داوەتەوە. ئه‌مرۆ دووشه‌ممه 18-5-2020 حكومه‌تی عێراق له نوسراوێكی فه‌لامیدا رایگه‌یاند،...\tRead more\non: ئایار 16, 2020 In: عێراق, کوردستانی, هەواڵ\nرۆژی شەممە 2020/05/16 وەزیری تەندروستیی عێراق لە پەیوەندییەکی تەلەفۆنیدا لەگەڵ وەزیری تەندروستیی هەرێمی کوردستاندا ستایشی رێکارەکانی حکومەتی هەرێمی کوردستانی بۆ بەرەنگاربوونەوەی ڤایرۆسی کۆرۆ...\tRead more\nسەنتەری میترۆ داوایەک ئاراستەی حکومەتی عێراق دەکات\non: ئایار 16, 2020 In: عێراق, هەواڵ\nسەنتەری میترۆ سەرکۆنە هەڵسوكەوتی هێزەكانی پۆلیسی فیدڕاڵی بەرامبەر تیمی كەناڵی K24 دەکات و رایدەگەیەنێت، هەڵسوكەوتی بەشێك لەوهێزانە لەناوچەكانی دەرەوەی ئیدارەی هەرێمی كوردستان “دوژمنكار...\tRead more\nعەلاوی پەیامێكی ئاراستەی عەدنان زورفی كرد\non: ئازار 17, 2020 In: عێراق, هەواڵ\nمحەمەد تۆفیق عەلاوی رایگەیاند، عەدنان زورفی، سەرۆک وەزیرانی راسپێردراو بۆ پێکهێنانی کابینەی نوێی حکومەتی عێراق لەبەردەم تاقیکردنەوەیەکی سەختدایە، ئەگەر پۆستە وزارییەکان لەنێوان لایەنە سیاسیی...\tRead more\non: شوبات 24, 2020 In: جێهان, ڕۆژهەڵاتی ناوەڕاست, عێراق, هەواڵ\nسەرچاوەیەکی ئەمنی رایگەیاند، لەسەر داخوازی دەسەڵاتدارانی کوێت، حکومەتی عێراق بڕیاریداوە بە داخستنی دەروازەی سنوری سەفوان کە دەکەوێتە پارێزگای بەسرە لە باشوری وڵات. ئەو سەرچاوەیە بە سۆمەریەنی...\tRead more\n“تا ئێستا ناوی 40 کەس بۆ پێکهێنانی کابینەی نوێی حکومەتی عێراق ئاراسته‌ی به‌رهه‌م ساڵح كراوه”\non: كانونی دووه‌م 02, 2020 In: عێراق, کوردستانی, هەواڵ\nئەندامی كوتله‌ی سادقون لە پەرلەمانی عێراق رایدەگەیەنێت، تا ئێستا ناوی 40 کەس بۆ پێکهێنانی کابینەی نوێی حکومەتی عێراق ئاراسته‌ی سه‌رۆك به‌رهه‌م ساڵح، سه‌رۆك كۆمار كراون. سەرەتای مانگی رابردو...\tRead more\nئەنجومەنی ئاسایشی نێودەوڵەتی داوایەک ئاراستەی حکومەتی عێراق دەکات\non: كانونی یه‌كه‌م 14, 2019 In: عێراق, هەواڵ\nئەنجومەنی ئاسایشی نێودەوڵەتی داوای لێکۆڵینەوە لە ئۆپەراسیۆنەکانی توندوتیژی و سەرکوتکردنی خۆپیشاندەران لە حکومەتی عێراق دەکات، کە بەهۆی مانگرتنەوە چالاکوانان و خۆپیشاندەران روبەری بونەوەتەوە....\tRead more